“ZADRUGA” NAJPRETRAŽIVANIJI POJAM 2019. GODINE U GOOGLE PRETRAŽIVAČU U SRBIJI\nPrema godišnjoj listi najtraženijih pojmova kompanije Google (Gugl) za 2019. godinu, građani Srbije su na Gugl pretraživaču najčešće pretraživali aktuelne serije, rijaliti programe, kao i sportske dogadjaje, saopšteno je danas.\nPrema listi koju je objavio Gugl, najpretraživaniji pojam u Srbiji ove godine bila je “Zadruga”, a slede “Pad berlinskog zida” i fudbalska utakmica “Srbija Portugal”.\nSerije “Ubice moga oca 3” i “Senke nad Balkanom 2” su takođe visoko kotirane po broju pretraživanja, i nalaze se na osmom i devetom mestu najtraženijih pojmova.\nEvrovizija se nalazi na više lista kompanije Google, kao deseti najpretraživaniji pojam, na četvrtom je mestu najpretraživanijih događaja a na prvom je mestu među najpretraživanijim festivalima i sajmovima, ispred “Beer Festa”, “Exita”, “Festa” kao i Sajma automobila u Beogradu 2019. godine.\nMeđu deset najpretraživanijih događaja čak šest je sportskih utakmica. Srbija-Portugal je na prvom mestu, slede “FIBA World Cup” i “Australian Open”, na petom i sedmom mestu Vimbldon i Rolan Garos, dok je na desetom mestu utakmica Crvena zvezda Jang bojs.\nNa listi najpretraživanijih događaja nalaze se, osim Evrovizije, i “Beer Fest” na šestom mestu, “Exit”, koji je na osmom mestu i “Uskrs 2019.”, koji je na devetom mestu najpretraživanijih događaja.


BIMAL ulje nagrađeno specijalnim priznanjem “Najbrend godine” – ASinfo Portal\nBIMAL ulje nagrađeno specijalnim priznanjem “Najbrend godine”\nBrčanska fabrika jestivog ulja BIMAL proglašena je “Evropskom najkompanijom – Lider 2019”, dok je njen proizvod BIMAL suncokretovo ulje dobilo specijalnu nagradu “Najbrend godine”, odlučio je žiri Nezavisne Agencije za izbor najmenadžera prilikom svečane dodjele nagrada u Banjaluci.\n“Najkompanija i najbrend su vrijedna priznanja koja ćemo sa ponosom donijeti u našu fabriku u Brčkom. Ove nagrade predstavljaju rad svakog od naših zaposlenih koji slijedeći viziju razvoja naše Uprave uspješno realizuju zajedničke BIMAL ciljeve”, rekla je Nataša Pucar, direktor Korporativnih komunikacija STUDEN Holdinga u čijem sastavu posluje kompanija BIMAL.\nKompanija BIMAL proglašena “Evropskom najkompanijom – Lider 2019”\nVrhunski kvalitet jestivog ulja BIMAL dolazi iz fabrike koja je certifikovana u skladu sa sedam međunarodno priznatih standarda: ISO 9001:2015, IFS, ISCC, Halal, Kosher, GMP+ i BEZ GMO Proizvedeno standardu.\n“Brendirati proizvod za nas znači prije svega stalnu brigu o kvalitetu i bezbijednosti tog proizvoda. Upravo iz ove posvećenosti, naš BIMAL je visokokvalitetno jestivo ulje koje dolazi iz BEZ GMO proizvodnje i svojim kupcima daje siguran proizvod”, rekla je Pucar.\nBIMAL Grupa je nedavno uspješno završila postupak preuzimanja somborske fabrike za proizvodnju jestivog ulja NOVO SUNCE i time zvanično postala većinski vlasnik fabrike u Srbiji. Ovom kupovinom BIMAL je jedna od rijetkih kompanija koje su napravile akviziciju iz Bosne i Hercegovine u Srbiji. U cilju proširenja proizvodnih kapaciteta BIMAL će zajedno sa fabrikom NOVO SUNCE godišnje plasirati više od 250.000 t poluproizvoda i gotovih proizvoda na domaća i izvozna tržišta.


JSD Partizan spada u red najvećih sportskih društva u svetu, a po rezultatima, ostvarenjima i broju svojih vrhunskih sportista tokom svih ovih godina, svakako je i jedno od najuspešnijih u sportskom svetu.\nA kada i sam Fudbalski klub Partizan presabere svojih sedam decenija, onda zaista ima čime da se ponosi.\nOsvojeno je 27 titula šampiona države, 14 puta pobednik Kupa, Srednjeevropski kup osvojen je 1978. godine, a 1966. crno-beli su bili drugi u Evropi. Partizan je odigrao prvi meč protiv Sportinga u istoriji Kupa šampiona, kada je ovo, danas najprestižnije takmičenje, tek osnovano 1955. godine. Potom je dvaput igrao u Ligi evropskih šampiona novog formata, a i osam puta u Ligi evropske fudbalske federacije. Partizan je dao najviše reprezentativaca i ima najviše fudbalera koji su nastupili više od pedeset puta u državnom timu. Desetak nacionalnih selekcija sa svih kontinenata, kao selektori, vodili su nekadašnji Partizanovi stručnjaci. Partizan ima i omladinsku fudbalsku školu koju je UEFA, uz Ajaksovu, proglasila za najbolju na kontinentu.\nU tri meseca svoje prve godine, Partizanovi fudbaleri su odigrali i nekoliko međunarodnih utakmica. Dvadesetog oktobra, na godišnjicu oslobođenja Beograda, Partizan je izgubio od reprezentacije Praga sa 4:1, pred 7.000 gledalaca. Šestog decembra je doživeo i drugi poraz. Pobedu od 4:3 izvojevao je moskovski Dinamo. Još se nije završio ni prvi mesec od osnivanja, 28. oktobra 1945. Partizan je odigrao i svoju prvu utakmicu u inostranstvu – u Banskoj Bistrici pobedio je sa 3:1 reprezentaciju slovačke vojske, a nekoliko dana kasnije pobedili su i reprezentaciju Banske Bistrice sa 4:1.\n"Većina nas, mladih generala, koja je igrala i volela fudbal, okupili smo se i dogovorili da osnujemo fudbalski klub. Oko imena nije bilo natezanja: bili smo partizani, bilo je i najprirodnije da se naš klub zove Partizan. Na samom skupu, neformalno je predsedavao Svetozar Vukmanović – Tempo, bili su još prisutni Otmar Kreačić – Kultura, Vujica Gajinović, Ratko Čoče Vujović (bio je izabran za prvog predsednika 1950. kada je klub dobio prefiks FK), Konstantin Koča Popović, Mijalko Todorović – Plavi. Možda i još neko… Ne mogu se setiti, sećanja blede… Ako je danas teško, ili gotovo nemoguće, utvrditi detalje, celinu događanja, prvenstveno kao atmosfera, može se dosta jasno osetiti. Još se nije bila navršila ni godina od prestanka četvrtogodišnjeg ratnog užasa, u danima opšte oskudice, jedino čega je bilo u izobilju – bilo je poleta i nade. Na tim temeljima je građeno i JSD Partizan i njegova nesumnjiva osovina – fudbalski klub, koji je i do danas ostao magnet i duhovni i materijalni oslonac tog najbrojnijeg i najtrofejnijeg sportskog društva", istakao je Dapčević.\nArtur Takač - osnivanje Partizana\nGodine 1950. desetog avgusta održana je osnivačka Skupština Sportskog društva JA Partizan, koja je, između ostalog, donela odluku da postojeće sekcije prerastu u klubove i da se istovremeno registruju i juniorske ekipe, iako je sekcija juniora krenula sa radom 1947. godine. Tog trenutka klub postaje FK Partizan, a maja 1953. godine doneta je odluka da FK Partizan ne bude više organizaciono vezan za JNA, već da kao i ostale sportske organizacije, pređe na sistem samostalnog finansiranja uz pomoć dotacija.\n"Partizan danas predstavlja društveno dobro Beograda. Apsolutno pripadanje Beogradu nije predstavljalo ograničenje da Partizan ima najširi krug simpatizera i prijatelja širom balkanskih prostora, a tu tezu nesumnjivo potvrđuje podatak da je Partizan oduvek bio najgledaniji gost. Sem što je beogradski, Partizan je i evropski – po shvatanju fudbala, organizaciji, pa sve više i po takmičarskom rangu. Fudbalski klub Partizan nije samo sportski pogon, čije je liderstvo poslednjih petnaest godina van svake sumnje, već i ozbiljan poslovni sistem na koji se gleda sa respektom i sarađuje s poverenjem. Etička načela i olimpijski duh preneo se sa terena i na sve segmente delatnosti i života, pa se naše ime izgovara s poštovanjem, a ozbiljne firme nas žele kao partnera. I danas, kada sa ponosom govorimo o svojoj prošlosti, sa podjednakim mirom i sigurnošću gledamo i na budućnost", ističu crno-beli.\nFudbalski klub Vojvodina najavio je da će tužiti svakog fudbalera Partizana koji je pevao šovinističke navijačke pesme, dok je grad Novi Sad najavio uručivanje trofeja "Kup je naš" navijačima "lala".


-Zahtev za prihvatanje većeg broja izbeglica je potpuno pogrešan pristup, rekao je Matijas Midelberg, portparol CDU/CSU za unutrašnja politička pitanja.\n14. 08. 2021. u 19:01\n-Ovde se radi o slanju pogrešnih signala kada Zeleni pri svakom sukobu na svetu odmah traže prihvatanje svih izbeglica u Nemačkoj ili Evropskoj uniji, iako se zna da je spremnost za prihvat izbeglica u celoj EU prilično ograničena, rekao je Midelberg.\nMidelberg je reagovao na zahtev Berbok da se Nemačka i EU, ali i SAD i Kanada, pripreme na prihvat većeg broja avganistanskih izbeglica, da Evropa njihov dolazak ne bi dočekala nespremna kao 2015. godine.\n-Mi moramo da se pripremimo na to da će zbog dramatične situacije veći broj Avganistanaca napustiti svoju zemlju, rekla je Berbok u razgovoru za javni servis Dojčlandfunk.\nOna je rekla kako Nemačka ne bi trebalo da čeka dogovor s ostalim zemljama EU, nego se sa SAD i Kanadom dogovori oko kontingenata izbeglica, prenela je Hina.\nNemačka vesti Zeleni CDU CSU Bundestag izbeglice Avganistan vesti\nMERKELOVA TRAŽI DA SE ZADRŽI NJEN KURS: Nemački mediji - Spoljna politika Berlina kao zavet za sledeću vladu\nZA 16 godina na funkciji kancelara, Angela Merkel je ostavila trag u nemačkoj spoljnoj politici. Uloga Nemačke u svetu je postala važnija, a sve je više izazova sa kojima se valja uhvatiti u koštac, ocenjuje Dojče vele (DW).\n14. 08. 2021. u 12:38\nGRADOVI SE PREDAJU U RUKE TALIBANA: Avganistanska vlada gubi kontrolu nad zemljom, koja se ubrzano dezintegriše\nNEZAUSTAVLJIV prodor talibana po Avganistanu nastavljen je osvajanjem Kandahara, ključnog trgovačkog centra i drugog najvećeg grada u zemlji.\n13. 08. 2021. u 22:33\nKABUL IMA JOŠ 90 DANA: Talibani u Avganistanu bez problema uspeli da zauzmu deseti veliki grad\nPOSLE povlačenja NATO trupa iz Avganistana bezbednosna situacija u ovoj zemlji opasno se zaoštrila, jer su talibani osvojili i deseti veliki grad, strateški važnu tačku Gazni.\n12. 08. 2021. u 21:48\nPAO TREĆI NAJVEĆI GRAD: Talibani na juriš posle dve nedelje borbi zauzeli Herat, nastavljaju ofanzivu u Avganistanu\n12. 08. 2021. u 19:09\nAMERIČKA ambasada hitno je pozvala sve građane Sjedinjenih Američkih Država da odmah napuste Avganistan.


Drama kod Kolašina: "Lastin" autobus s turistima iz Srbije potpuno izgoreo\nDrama kod Kolašina: “Lastin” autobus s turistima iz Srbije potpuno izgoreo\nM. D.\t 5. avgusta 2015. 09:59\nAutobus beogradskog autoprevoznika “Lasta”, kojim su se putnici vraćali s letovanja u Srbiju, sinoć je izgoreo na magistralnom putu Podgorica-Kolašin u mestu Mioska, ali su putnici bezbedno evakuisani, prenose danas crnogorski mediji.\nNaime, nešto posle 21 sata, zadnji trap autobusa je u toku vožnje zahvatio plamen da bi, pema rečima očevidaca, vozač uspeo na vreme da zaustavi autobus i evakuiše putnike, nakon čega su protivpožarnim aparatima počeli da gase požarom zahvaćeni deo vozila.\nPrema nezvaničnim podacima, požar je izazvan spojem na elektroinstalaciji autobusa.\nSvi putnici su zbrinuti, a uspeli su da sačuvaju i deo prtljaga.\nBrutalna tuča vozača i putnika nakon što im je zabranio ulaz u autobus…\nHoror na Balkanu: Autobus sa fudbalerima udario u stenu, 5 povređenih\nUšao bez majice u autobus, a putnici zanemeli zbog ovoga (foto)\nHaos u Londonu: Autobus udario u radnju u centru, ima povređenih…\nSličan slučaj dogodio se u i neđelju uveče oko 21 sat u tunelu Sozina, kada se iz neutvrđenih razloga tokom vožnje zapalio autobus beogradskih registarskih oznaka.\nPutnici su i tada brzo evakuisani i prošli su bez povreda.\nDevojka pogođena rikošetom u Urgentnom centru\nRešen slučaj silovanja maloletnice, osumnjičeni na slobodi


Tanjug 25. septembra 2021. 00:07\nVAŠINGTON – Finansijska direktorka kompanije „Huavej“, Meng Vandžu, priznala je da je obmanula banku u vezi sa poslovanjem kompanije u Iranu, saopštilo je američko Ministarstvo pravde, nakon što je postiglo sporazum o odloženom gonjenju koji će ovoj Kineskinji omogućiti da napusti Kanadu.\nKako se navodi u saopštenju objavljenom u petak, ministarstvo je sklopilo sporazum po kome neće pokretati postupak protiv Meng do 2022. godine, a ako ona bude ispoštovala određene uslove koje propiše sud, odustaće od gonjenja.\nAmeričko ministarstvo je saopštilo i da se nastavlja sa pripremama za suđenje protiv Huaveja i „da se raduje dokazivanju svog slučaja na sudu“, prenosi Rojters.\nFinansijska direktorka Huaveja i kćerka osnivača kineske korporacije, pojavila se iz Vankuvera putem video veze na ročištu pred saveznim sudom u Njujorku.\nMeng je uhapšena na Međunarodnom aerodromu u Vankuveru u decembru 2018. godine, prema američkom nalogu u kojem je optužena za prevaru jer je navodno obmanula banku HSBC o prirodi odnosa Huaveja sa kompanijom po imenu Skajkom, čime je stavila HSBC u rizik da prekrši američke sankcije protiv Irana.\nOna je od početka negirala optužbe i borila se protiv izručenja u SAD iz Kanade, a posle hapšenja boravila je u kućnom pritvoru u Vankuveru pod nadzorom privatnog obezbeđenja koje sama plaća prema dogovoru o uslovnom puštanju na slobodu.\nRešavanje ovog slučaja moglo bi da ukloni jedan od nekoliko velikih sporova između SAD i Kine i doprinese oslobađanju dvojice Kanađana, Majkla Kovriga, bivšeg diplomate i Majkla Spejvora, biznismena, koji su uhapšeni nekoliko dana nakon Meng i optuženi, bez dokaza, za špijunažu, navodi „Gardijan“.\nMediji: Neizvesno da li će popis u HR biti završen u roku\nUsred noći budilo ih je jezivo pevanje dečje pesmice, a onda…\nAbramović: Priznanje iz moje zemlje duboko me dotaklo


Evropsko prvenstvo u rvanju - Blic Sport\nPA, ŠTA LI NAS TEK ČEKA U TOKIJU?! Kakva žetva medalja, i Nemeš je prvak Evrope u rvanju!\nNaš rvač Mate Nemeš osvojio je danas zlatnu medalju na Evrošskom prvenstvu u kategoriji do 67 kilograma grčko-rimskim stilom.\nPREDSEDNIK PRIMIO DŽUDISTE I RVAČE Vučić: Znači nam svaka vaša medalja\nPredsednik Srbije Aleksandar Vučić primio je ovog petka srpske džudiste i rvače i čestitao im na uspesima na Evropskom prvenstvu u Tel Avivu, odnosno ruskom Kaspijsku.\nPOSLE OSVOJENOG SREBRA Kadžaja: Podstrek za naredne izazove, Svetsko prvenstvo prilika za novo odličje\nSrbija je osvojila drugu srebrnu medalju na Evropskom prvenstvu u rvanju u ruskom Kaspijsku, pošto je u u finalu Mihail Kadžaja poražen od Artura Aleksanjana sa 0:7 u disciplini do 97 kilograma grčko-rimskim stilom.\nSREBRO ZA NAŠEG RVAČA Kadžaja poražen u borbi za evropsko zlato od olimpijskog i trostrukog svetskog šampiona\nNaš rvač Mihail Kadžaja osvojio je srebrnu medalju na Evropskom prvenstvu u Kaspijsku, pošto je u finalu poražen od Jermena Artunjana Aleksanjana u kategoriji do 97 kilograma.\nSUSRET U PARIZU Udovičić i Filipović bodrili rvače na SP\nMinistar omladine i sporta Vanja Udovičić zajedno sa kapitenom vaterpolo reprezentacije Filipom Flipovićem, bodrio je naše rvače na Svetskom prvenstvu u Parizu.\nDavor Štefanek i Kristijan Fris izborili finala na prvenstvu Evrope u rvanju!\nNaši rvači Davor Štefanek i Kristijan Fris zablistali su na Evropskom prvenstvu koje se održava u Novom Sadu, izborivši se za nastupe u finalu.\nOTVORENO EP U RVANJU Srbija na krilima zlatnog olimpijca Štefaneka\nEvropsko prvenstvo u rvanju, koje se do 7. maja održava u Novom Sadu, svečano je otvoreno u utorak uveče u velikoj sali SPENS-a.\nUdovičić čestitao rvačima Srbije osvajanje zlata i srebra na prvenstvu Evrope\nMinistar omladine i sporta Vanja Udovičić čestitao je reprezentativcima Srbije u rvanju Viktoru Nemešu i Vladimiru Stankiću na osvajanju zlatne i srebrne medalje na Evropskom prvenstvu za takmičare do 23 godine u Poljskoj.\nSrpski rvači ogorčeni zbog suđenja na Evropskom prvenstvu\nPredsednik Rvačkog saveza Srbije Željko Trajković rekao je danas da je veoma nezadovoljan sudjenjem na nedavno završenom Evropskom prvenstvu u Finskoj i da je Srbija zbog grešaka sudija verovatno ostala bez dve medalje.\nRvači Srbije bez uspeha na Evropskom prvenstvu u Finskoj\nReprezentativci Srbije u rvanju grčko-rimskim stilom nisu imali uspeha drugog dana takmičenja na prvenstvu Evrope u finskom gradu Vanta.\nKristijan Fris peti na prvenstvu Evrope, naš Rvački savez ogorčen na suđenje\nReprezentativac Srbije u rvanju grčko-rimskim stilom Kristijan Fris zauzeo je peto mesto u kategoriji do 59 kilograma na prvenstvu Evrope u finskom gradu Vanta.\nNaš rvač Efendijev počinje Evropsko prvenstvo duelom sa Bugarinom\nSrpski rvač u slobodnom stilu Zaur Efendijev takmičenje na Evropskom prvenstvu u Finskoj počeće u petak protiv Miroslava Kirova iz Bugarske.\nSrpski rvači otišli na Evropsko prvenstvo: Spremni smo za borbu, pružićemo maksimum\nRvačka reprezentacije Srbije otputovala je u Finsku gde će narednog vikenda biti održano Evropsko prvenstvo u grčko-rimskom stilu.\nSvi ciljevi na rvačkom EP ispunjeni, žal za zlatnom medaljom\nSelektor muške reprezentacije Srbije u grčko-rimskom stilu Milorad Dokmanac izjavio je da je zadovoljan učinkom rvača na upravo završenom Evropskom prvenstvu.\nZavršeno EP u rvanju, Srbiji jedna medalja\nU Beogradu je završeno prvenstvo Evrope u rvanju slobodnim i grčko-rimskim stilom, na kojem je od 6. do 11. marta učestvovalo oko 800 takmičara iz 43 zemlje.


Ako postanem predsednik, ukinuću netoleranciju\nM. D. 18. avgusta 2016. 00:00\nRepublikanski kandidat za predsednika SAD Donald Tramp, koji je tokom kampanje rekao da će zabraniti ulazak muslimanima u svoju zemlju i da će podići zid na granici sa Meksikom, obećao je danas da će, ukoliko bude izabran za predsednika, ukinuti netoleranciju „u svim njenim oblicima“.\n„To je moje obećanje američkom narodu: kao vaš predsednik, najviše od svih ću se zalagati za vaša prava“, napisao je Tramp na Fejsbuku, a prenela agencija AFP.\n„Boriću se da svaki Amerikanac jednako tretira, šiti i poštuje. Odbacićemo netoleranciju, mržnju i ugnjetavanje u svim njihovim oblicima i gradićemo novu budućnost na našoj zajedničkoj kulturi i vrednostima američkog naroda“, istakao je američki milijarder.\nTe izjave iznenađuju pošto potiču od kandidata koji je do sada tokom predizborne kampanje učinio malo toga da se približi manjinama i ženama, ocenjuje Frans Pres.\nTa agencija dodaje da je Tramp svoju dosadašnju kampanju izgradio na zapaljivoj retorici i nepoštovanju političke korektnosti, ali i da je niz njegovih gafova u poslednje vreme razljutilo članove njegove sopstvene stranke.\nTramp će se na predsedničkim izborima u SAD 8. novembra suočiti sa kandidatkinjom Demokratske stranke Hilari Klinton.


Sindikati KS-a očekuju dobru saradnju s Oručevićem - Klix.ba\n4.3.2012. u 10:08\nIako se s nekim odlukama koje donio ili nije donio nismo slagali, u sindikatu smo pružili podršku dosadašnjem ministru obrazovanja, nauke i mladih Kantona Sarajevo (KS) Emiru Suljagiću, kazao je u izjavi za Fenu predsjednik Sindikata srednjeg i visokog obrazovanja KS-a Faruk Bešlić.\nBešlić je dodao da s novim ministrom Fahrudinom Oručevićem, koji je imenovan na ovosedmičnoj Skupštini KS-a, očekuje nastavak saradnje koja bi se trebala odvijati u skladu s protokolima koje je potpisala federalna i kantonalna vlada.\n"Ovaj Sindikat bit će partner novom ministru, ali će i davati konstruktivne prijedloge a sve u cilju formiranja novog kvalitetnijeg sistema u obrazovanju, jer kad postoji dobar sistem onda je potpuno nevažno ko je na čelu Ministarstva ili Sindikata ako će se sistem implementirati", ističe Bešlić.\nIzrazio je nadu da će Oručević pokazati interes da u sindikatu pronađe partnera, ali i da će se na sjednicama Vlade i Skupštine boriti za interese svog članstva, budući da Kanton Sarajevo ima oko 8.000 uposlenika u svim obrazovnim institucijama.\nPredsjednik Sindikata osnovnog odgoja i obrazovanja KS-a Saudin Sivro ističe za Fenu da je čestitajući ministru na imenovanju, predložio da se već sljedeće sedmice organizira zajednički sastanak kako bi se dogovorili principi buduće saradnje.\nBudući da je ministar Oručević najavio da će slijediti svog prethodnika, Sivro ističe da će to značiti da reforme u obrazovanju neće stati, ali će intenzitet tih reformi svakako zavisiti i od cjelokupne Vlade i Skupštine KS, saradnje s direktorima, školskim odborima i roditeljima.\nMinistar Oručević je nakon imenovanja na ovu funkciju najavio da će nastaviti gdje je stao njegov prethodnik Suljaguć, a posebno što se radi o obrazovanju koje je veoma važan segment cjelokupnog društva te podsjetio da je obrazovanje jedno od stožera djelovanja potpisnica Platforme, koja je kao takva dobila povjerenje građana.\nFahrudin Oručević je za novog ministra obrazovanja, nauke i mladih imenovan na sjednici Skupštine Kantona Sarajevu, kada mu je 26 zastupnika dalo podršku, prethodno razriješivši dužnosti dosadašnjeg ministra Suljagića.


100 miliona dinara za sport u Vojvodini | TV KANAL 9 NOVI SAD\nNaslovna EMISIJE 100 miliona dinara za sport u Vojvodini\n100 miliona dinara za sport u Vojvodini\nVIDEO K9: Za sport će ove godine je iz pokrajinskog budžeta biti izdvojeno više od 174,5 miliona dinara. Ugovori vredni 100 miliona o raspodeli sredstava za ovogodišnje programe potpisani su pre dva dana u Sportskom savezu Vojvodine.\nPredstavnici pokrajinskih granskih saveza potpisali su ugovore sa Pokrajinskim sekretarijatom za sport i omladinu o raspodeli sredstava za ovogodišnje sportske programe, u vrednosti od 100 miliona dinara.\nReč je o redovnom godišnjem finansiranju 56 granskih saveza za koje je izdvojeno 80 miliona dinara, kao i o posebnim programima kojima je namenjeno 20,8 miliona.\nUkupan ovogodišnji budžet sekretarijata za sport i omladinu je 330,7 miliona dinara, od kojih je 174 miliona i 630 hiljada namenjeno za sport.\nZa redovne programe finansiranja 18 miliona dinara namenjeno je stipendistima, četiri miliona sportskim stručnjacima i trenerima, a afirmaciji školskog i univerzitetskog sporta pet miliona dinara.\nU okviru posebnih programa, za potrebe organizacije međunarodnih takmičenja izdvojeno je 14 miliona dinara, za akcioni plan 4,8 miliona, za školski sport 1,2 miliona dinara i za infrastrukturno opremanje 430.000 dinara.\nDobijena sredstva, kako je rečeno u Sportskom savezu Vojvodine, svakako nisu dovoljna, pa su sportski savezi primorani da se finansiraju i preko lokalnih samouprava, te se nadaju da će sekretarijat obezbediti i dodatna sredstva, kako bi ispunili ciljeve, a sportisti Vojvodine ostvarivali najbolje rezultate na takmičenjima.\nPrethodni tekstStart sezone za raketne modelare\nSledeći tekstSvetski Dan maternjeg jezika


Milion evra podrške EU izgradnji poslovne infrastrukture u Bojniku - EU Delegacija u Srbiji\nMilion evra podrške EU izgradnji poslovne infrastrukture u Bojniku\nBy Nebojsa objavljeno\t 23/10/2019 Vesti\nPovećanje sadašnje poljoprivredne proizvodnje, privlačenje novih investicija i otvaranje novih radnih mesta glavni su cilj infrastrukturnih radova u novoj agrobiznis zoni u selu Kosančić kod Bojnika.\nRadovi, koje Evropska unija podržava sa milion evra, podrazumevaju izgradnju pristupnog puta, vodovoda, kanalizacije, snabdevanja električnom energijom i telekomunikacionu infrastrukturu kako bi zona bila infrastrukturno opremljena za prerađivačke delatnosti kao i poljoprivrednu proizvodnju.\n„Ova industrijska zona je od izuzetnog značaja za opštinu jer stvaranjem uslova za investicije mi očekujemo da ovde vidimo nove fabričke pogone i da zadržimo naše mlade da žive i rade u Bojniku“, kaže predsednik opštine Bojnik Nebojša Nenadović, posebno se zahvaljujući EU i Vladi Srbije koja će finansijski učestvovati sa preko 200.000 evra.\n„Drago nam je što možemo da obeležimo početak radova na finansijski najvrednijem projektu poslovne infrastrukture čije sprovođenje Evropska unija podržava preko EU PRO programa. Ovaj projekat će značajno doprineti ravnomernijem ekonomskom razvoju zemlje, posebno manjih opština poput Bojnika, jer će stvoriti uslove za nove investicije i otvaranje novih radnih mesta, što će na kraju značiti bolji život za građane“, navodi menadžerka programa EU PRO Olivera Kostić.\nKostić je pored značaja velikih infrastrukturnih projekata koje sprovode lokalne samouprave istakla i podršku koju EU pruža malom biznisu u Srbiji. Ona je pozvala preduzetnike i preduzetnice iz Bojnika kao i drugih gradova i opština uključenih u program EU PRO koji se bave proizvodnjom i registrovana su u periodu od 2014-2018. godine da iskoriste priliku i prijave se za bespovratna sredstva za nabavku nove opreme. EU je za ovaj poziv koji je otvoren do 10. novembra, opredelila 2,5 miliona evra.


Nova ograničenja javnim informacijama u Crnoj Gori?\nTek što je povukla sporni prijedlog Zakona o tajnosti podataka, koji je imao tendenciju da gotovo svi podaci državnih institucija mogu biti proglašeni tajnim, Vlada Crne Gore namjerava da kroz izmjene i dopune Zakona o slobodnom pristupu informacijama uvede poseban institut "zloupotreba slobodnog pristupa informacijama".\nDa li bi takvo rješenje, ukoliko bude prihvaćeno, sprječavalo moguće zloupotrebe ili bi, kako smatraju u civilnom sektoru, predstavljalo dodatno ograničavanje prava javnosti da zna?\nVlada Crne Gore je na sjednici 4. aprila između ostalih tačaka dnevnog reda razmotrila i Analizu normativnog okvira u oblasti slobodnog pristupa informacijama, koju je pripremilo Ministarstvo javne uprave.\nU dokumentu se, uz pozitivne ocjene ukupnog ambijenta u toj oblasti, između ostalog, Vladi preporučuje da razmotri uvođenje posebnog instituta zloupotrebe prava na slobodan pristup informacijama, zbog "ponovljenih zahtjeva za istim ili traženja prevelikog broja informacija koji su nerazumni, previše neodređeni ili nalažu nesrazmjerno velike napore za pronalaženje traženih informacija što dovodi do ciljanog usporavanje rada organa vlasti čime se želi postići njihovo opterećenje i stvara mogućnost neblagovremenosti u postupanju po takvim zahtjevima".\nRadio Slobodna Evropa (RSE) je od Ministarstva javne uprave tražio dodatna pojašnjenja o razlozima i motivima za predlaganje ovakvog rješenja, ali kako su nam saopštili u ovom trenutku oni nijesu spremni da detaljnije govore o pojedinačnim rješenjima.\nMogućnost da u zakon uđe institut "zloupotrebe slobodnog pristupa informacijama" dolazi neposredno nakon formiranja Radne grupe koja će pripremati promjene Zakona o slobodnom pristupu informacijama, a koji bi, prema najavama, crnogorski poslanici trebalo da usvoje do kraja ove godine.\nVjerujemo da je trenutno pravo pristupa informacijama ograničeno: Vanja Ćalović Marković\nIzvršna direktorica Mreže za afirmaciju nevladinog sektora (MANS) Vanja Ćalović Marković kaže za RSE da su oni vrlo oprezni kada država izlazi sa sličnim prijedlozima poput ovog iz Ministarstva javne uprave.\n"I dosadašnja tendencija Vlade je bila da se kontinuirano smanji pristup informacijama. Mi imamo neke nevjerovatne primjere iz prakse kao i jedan veliki korak unazad kada je u pitanju zakonska regulativa. Vjerujemo da je trenutno to pravo pristupa informacijama do te mjere ograničeno, suprotno Ustavu Crne Gore i međunarodnim konvencijama, da je taj problem neuporedivo veći nego što eventualno postoje neki pojedinci koji na neki način zloupotrebljavaju to pravo", kaže Ćalović.\nĆalović primjećuje da su iz Vlade više puta ponavljali da postoje slučajevi zloupotreba, ali da do danas nijesu javnost upoznali sa konkretnim činjenicama.\nUz Međunarodni dan: Ko koči slobodan pristup informacijama\nPredstavnici 26 nevladinih organizacija su ranije ocijenili da je postojeći Zakon o slobodnom pristupu informacijama sporan zbog brojnih ograničenja i zbog toga što je organima javne uprave dao slobodu da samostalno procjenjuju šta je tajni podatak, a šta može da ide u javnost.\nKonstatujući da bi uvođenje instituta zloupotrebe slobodnog pristupa informacijama dodatno ograničilo pravo građana da znaju kako rade institucije koje oni plaćaju, Ćalović poručuje da će domaće i međunarodne organizacije sigurno izvršiti pritisak na Vladu da to i druga slična rješenja ne uđu u budući zakon.\n"Mi smo u kontaktu sa ekspertima Transparency International i drugih međunarodnih, globalnih organizacija i oni vrlo dobro znaju šta su standardi. Sa druge strane, imali smo i vrlo jasne komentare Evropske komisije i Evropskog parlamenta u nekoliko njihovih rezolucija o praksi u Crnoj Gori, ali i unazađenom Zakonu o slobodnom pristupu informacijama. Ja sam sigurna da ćemo u narednom periodu svi mi ovdje i eksperti sa strane, kao i EK imati priliku da izvršimo mnogo snažniji pritisak u smislu da građani dobiju mnogo više prava na pristup informacijama od onoga što je Vlada Duška Markovića spremna u ovom trenutku da im pruži", ocjenjuje Ćalović.\nI dok se zahuktava priča o tome kako će država izmijeniti i dopuniti postojeći Zakon o slobodnom pristupu informacijama i kako će na to reagovati stručna i laička javnost, podsjetimo da je Vlada krajem prošle sedmice iz skupštinske procedure povukla Prijedlog zakona o izmjenama i dopunama Zakona o tajnosti podataka.\nVlada kriva što nema suštinske saradnje sa NVO\nVladina odluka je uslijedila nakon burnih reakcija domaćeg civilnog sektora, ali i međunarodnih organizacija poput Transparency Internationala, koje su upozorile da bi usvajanje prijedloga zakona u prvobitnoj verziji onemogućilo otkrivanje korupcije i drugih kršenja zakona u javnom sektoru, ali i praćenje primjene raznih vladinih politika i obaveza iz procesa evropskih integracija.\nMira Popović iz Centra za građansko obrazovanje kaže za RSE da novi prijedlog Vlada ne smije donijeti iza zatvorenih vrata i poručuje da se u cijelu priči tokom javne rasprave moraju uključiti kako domaći, tako i strani eksperti iz oblasti tajnosti podataka.\n"Mislim da bi jako korisno bilo da sve što bude doneseno i utvrđeno prethodno prođe ekspertsku provjeru Evropske komisije, što bi obezbijedilo dodatnu sigurnost da je taj zakon dobar. Dakle treba nam otvoreni dijalog, a ne priča iza zatvorenih vrata", poručuje Popović.\n"Dobro je i odgovorno to što je Vlada povukla taj prijedlog, međutim sada nam predstoji rad na iznalaženju boljih rješenja, a i sam premijer je nedavno obećao da će biti javna rasprava na kojoj ćemo pokušati da zajedno radimo na spornim odredbama koje javnim organima daju mogućnost da bilo šta iz svoje nadležnosti proglase tajnom", kaže za RSE Dina Bajrmaspahić iz nevladinog udruženja Institut alternativa.\nEvropska komisija u izvještajima o Crnoj Gori, ali i Evropski parlament u svojim Rezolucijama, više puta su pozvali Vladu Crne Gore da poveća transparentnost svog rada i omogući javnosti pristup informacijama.\nZgrada Evropske komisije, ilustrativna fotografija\nU posljednjem izvještaju o napretku Crne Gore, EK između ostalog navodi da je Agencija za zaštitu ličnih podataka i slobodan pristup informacijama dobila 1.086 pritužbi. Većina su bili zahtjevi upućeni javnim institucijama, a ostali su bez odgovora, što, prema mišljenju EK, izaziva zabrinutost.\nKomisija primjećuje da se djelotvorno ne sprovode ni sudske odluke o pristupu informacijama. Zabrinutost takođe izaziva sve češća praksa proglašavanja traženih dokumenata tajnima da bi se ograničio pristup informacijama.\nEK je preporučila da javne institucije hitno poboljšaju sprovođenje zakona i da brzo odgovaraju na zahtjeve za pristup informacijama, naročito u oblastima gdje postoji rizik od korupcije.


Osnovna zaduženja Odjela za upravljanje ljudskim resursima i administraciju:\nProvođenje kadrovske politike VSTV-a BiH, primjenom strategije razvoja upravljanja ljudskim potencijalima u skladu sa ciljevima organizacije, i promocijom i provedbom pozitivnih praksi upravljanja ljudskim potencijalima;\nProvođenje procedure zapošljavanja na svim pozicijama u VSTV-u BiH kao i na projektima koje provodi VSTV BiH, sa ili bez zasnivanja radnog odnosa, uključujući sve procese koji se odnose na ostvarivanje prava iz radnog odnosa.\nPriprema i provedba postupka ocjenjivanja zaposlenih primjenom okvira kompetencija i drugih relevantnih propisa;\nAnaliza potreba i priprema strategije i planova razvoja zaposlenih, obuka i stručnog usavršavanja, te provođenje procedure odobravanja obuka;\nUspostavljanje i ažuriranje evidencija iz radnih odnosa ili u vezi s radnim odnosima te izdavanje uvjerenja, potvrda i drugih dokumenata o činjenicama o kojima se vodi službena evidencija;\nVođenje odgovarajućih statističkih podataka o zaposlenima i izvještavanje;\nNadzor i vođenje evidencije o prisustvu na radu uz pomoć magnetnih kartica,\nAžuriranje, te učestvovanje sa IKT odjelom u razvoju HRM IT sistema i drugih baza podataka u skladu sa potrebama VSTV-a BiH;\nPružanje administrativne podrške funkcionisanju VSTV-a BiH, uključujući: uspostava i održavanje funkcionalne infrastrukture, tj. prostorija i opreme, kancelarijskog materijala i opreme, osiguravanje optimalnih radnih, tehničkih i higijenskih uslova u VSTV-u BiH, obavljanje poslova kuhinje VSTV-a BiH, te održavanje biblioteke VSTV-a BiH;\nOdgovornost za zaduživanje tehničkih resursa na korištenje zaposlenicima, uključujući računare, laptope, printere, telefone i sličnu opremu; dodjelu elektronskih resursa zaposleni cima;\nOsiguravanje efikasnog kancelarijskog i arhivskog poslovanja VSTV-a BiH putem pisarnice i elektronskog sistema e-pisarnice VSTV-a BiH;\nUspostava, održavanje i organizacija rada voznog parka VSTV-a BiH, raspored vozača, koordinacija vožnji, servisiranje i nabavke za službena vozila VSTV-a BiH;\nKoordinacija poslova prevođenja;\nSaradnja sa nadležnim institucijama po svim pitanjima iz nadležnosti Odjela, a posebno sa Agencijom za državnu službu BiH;\nPružanje stručne podrške stalnim komisijama i drugim radnim tijelima unutar VSTV-a BiH iz nadležnosti rada Odjela;


Politika privatnosti - Rabaho Blog\nInteraktivna usluga koju Super Kupovina d.o.o. (dalje u tekstu: rabaho.com) pruža putem internet stranice www.rabaho.com koja je u njenom vlasništvu sastoji se od upravljanja sadržajem, sprovođenja finansijskih transakcija, organizacije i posredovanja pri prodaji, kao i pružanja usluga putem interneta.\nAko koristite internet stranicu www.rabaho.com, smatra se da ste u potpunosti upoznati i saglasni sa ovde navedenim Uslovima korišćenja / Uslovima prodaje / Izjavom o poverljivosti podataka. Ako se sa istima ne slažete i ne prihvatate ih, molimo vas da ne koristite ovu internet stranicu.\nUslovi korišćenja se odnose na korišćenje internet stranica www.rabaho.com od strane korisnika. Ako posle upoznavanja sa Uslovima korišćenja korisnici i dalje koriste ove internet stranice, smatra se da su isti saglasni sa ovde iznesenim uslovima i pravilima, i da pristaju na korišćenje internet stranica u skladu sa tim uslovima.\nKorisnik je odgovoran za zaštitu poverljivosti lozinki koje se pojavljuju i kreiraju pri korišćenju usluga koje pruža rabaho.com. Takođe, krajnji korisnik je upoznat i saglasan sa činjenicom da pri korišćenju internet mreže ponekad može da dođe do tehničkih problema pri funkcionisanju iste, a time i do prekida usluga. Takvi i slični događaji su van mogućnosti kontrole od strane rabaho.com, pa iz tog razloga rabaho.com ne može da bude odgovoran za bilo kakav gubitak podataka ili bilo kakav drugi događaj do kog može doći za vreme pružanja usluga od strane rabaho.com.\nKorisnik je saglasan sa time da pristup internet stranici www.rabaho.com ponekad može da bude u prekidu, privremeno nedostupan ili isključen zbog rutinskog održavanja stranice ili iz drugih razloga za koje nije odgovoran rabaho.com. Korisnik ili krajnji korisnik je svaka osoba koja na bilo koji način, kako neposredno tako i posredno, koristi ili je koristila usluge rabaho.com.\nrabaho.com zadržava pravo da u bilo kom trenutku izmeni ili ukine bilo koji segment poslovanja, uključujući, i bez ograničenja, vreme dostupnosti, sadržaj, kao i opremu potrebnu za pristup ili korišćenje internet stranica. Isto tako, rabaho.com može da prestane da šalje informacije ili deo informacija, može da promeni ili ukine bilo koji način prenosa podataka, i može da promeni brzine prenosa podataka, kao i bilo koje njihove druge karakteristike.\nrabaho.com zadržava pravo da, ako to smatra potrebnim, u svakom trenutku, i bez prethodnog obaveštenja, ukine ili izmeni bilo koji od ovde navedenih Uslova korišćenja internet stranice i/ili Izjavu o poverljivosti podataka.\nPredmetne izmene mogu između ostalog da uključuju i uvođenje određenih naknada ili naplata, pa savetujemo korisnike da periodično ponovo detaljno pročitaju informacije sadržane u Uslovima korišćenja i Izjavi o poverljivosti podataka, a da bi bili informisani o eventualnim promenama.\nU slučaju da dođe do promene Uslova korišćenja i/ili Izjave o poverljivosti podataka, a korisnik nastavi da koristi naše internet stranice, smatra se da isti prihvata Uslove korišćenja i Izjavu o poverljivosti podataka u izmenjenom obliku. Svaka eventualna izmena ili brisanje uslova korišćenja je važeća prema trećima odmah po objavi na internet stranicama www.rabaho.com . Svako korišćenje, osim upoznavanja sa izmenama uslova, predmetnih internet stranica od strane krajnjeg korisnika posle takve promene će se podrazumevati kao prihvatanje tih promena.\nObaveza i dužnost korisnika je da koristi internet stranicu www.rabaho.com isključivo u skladu sa propisima Republike Srbije, kao i sa opštim moralnim i etičkim načelima.\nIsključivo korisnik je odgovoran za nabavku i održavanje svoje računarske opreme, uključujući celokupan hardver i softver koji poseduje i koji koristi, kao i drugu opremu potrebnu za pristup i korišćenje internet stranica www.rabaho.com, isto tako samostalno snosi i sve troškove povezane sa tim. rabaho.com ne snosi nikakvu odgovornost za bilo kakva oštećenja opreme i drugih stvari krajnjeg korisnika koja eventualno mogu da nastanu kao posledica korišćenja internet stranica www.rabaho.com\nAko korisnik koristi internet stranice www.rabaho.com, smatra se da je isti saglasan sa time da sva komunikacija i interakcija koja se odvija putem internet stranica www.rabaho.com mora da bude u skladu sa ovim Uslovima korišćenja. Korisnici ne smeju da putem ovih internet stranica objavljuju, prenose ili na bilo koji način učine dostupnima nikakve materijale čijim sadržajem se na bilo koji način krše prava drugih, na primer, sadržaj koji je uvredljiv, klevetnički, koji narušava ili ugrožava privatnost itd., kao ni materijale nezakonitog sadržaja i forme. rabaho.com zadržava diskreciono pravo da sama proceni da li je došlo do povrede obaveza od strane korisnika.\nKorisnik ne sme da bez prethodnog pismenog odobrenja od strane rabaho.com objavljuje, prenosi ili na bilo koji način učini dostupnima sadržaj koji sadrži oglas, reklamu ili ponudu bilo čijih proizvoda i usluga, kao ni versku, političku i nekomercijalnu promociju, a posebno ne sme da vrbuje druge korisnike internet stranica www.rabaho.com da postanu korisnici druge usluge koja je direktna ili indirektna konkurencija rabaho.com.\nrabaho.com zadržava diskreciono pravo da samostalno proceni da li je došlo do povrede obaveza od strane korisnika.\nSvi materijali koji se nalaze na internet stranicama www.rabaho.com su vlasništvo rabaho.com pa su kao takvi zaštićeni zakonom, ili se koriste u skladu sa odobrenjem nosioca autorskih prava i nosioca prava na žigove i/ili dizajn, kao i u skladu sa drugim potrebnim odobrenjima. rabaho.com je takođe nosilac autorskih prava na celokupan idejni sadržaj internet stranice www.rabaho.com neophodan za ispravno i nesmetano funkcionisanje projekta.\nZabranjena je bilo kakva distribucija, kopiranje, prenos, povezivanje, objavljivanje ili na bilo koji način menjanje ovih internet stranica bez pismenog odobrenja od strane rabaho.com. Svako kršenje spomenute zabrane može za posledicu da ima povredu autorskih prava, prava žiga, ili nekog drugog prava pa tako može da proizvede neželjene efekte kao što su pokretanja više vrsta sudskih postupaka, a naročito može da dovede do krivičnog gonjenja.\nKorisnik ne sme da menja, objavljuje, prenosi, učestvuje u prenosu ili prodaji, stvara derivate, ili na bilo koji drugi način iskorišćava bilo koji sadržaj sa internet stranice www.rabaho.com, u celini ili delimično. Takođe nije dozvoljeno kopiranje, redistribucija, ponovni prenos, izdavanje ili komercijalno iskorišćavanje preuzetog materijala.\nKorisnik može da sa internet stranice www.rabaho.com preuzima, štampa i snima materijale zaštićene autorskim pravom samo u svrhu svoje sopstvene i lične upotrebe.\nKorisnik se izričito obavezuje da na internet stranicama www.rabaho.com neće postavljati, objavljivati, ili na bilo koji drugi način učiniti dostupnim bilo kakav materijal koji podleže autorskom pravu, pravu na žig, ili drugim pravima, bez izričitog odobrenja nosioca tih prava, pa je kao takav isključivo odgovoran za eventualnu štetu nastalu kršenjem ove svoje obaveze. Do saznanja da li je neki od materijala na internet stranici zaštićen nekim od prava, korisnik mora da dođe samostalno, dakle rabaho.com nije u obavezi da iznosi ili objavi takve informacije.\nPostavljanjem materijala bilo kog sadržaja od strane korisnika na bilo koji deo internet stranica www.rabaho.com, korisnik garantuje da je nosilac prava na te materijale dao rabaho.com pravno valjano, besplatno, neograničeno pravo/licencu na korišćenje, reprodukciju, modifikaciju, prilagođavanje, objavljivanje, prevođenje i distribuciju takvog materijala. Drugi korisnici imaju pravo pristupanja, pregledanja, snimanja ili reprodukcije tog materijala samo za njihovu sopstvenu i ličnu upotrebu.\nKorisnik je saglasan sa time da koristi internet stranice www.rabaho.com isključivo na svoju ličnu odgovornost. rabaho.com, kao nijedna treća osoba povezana sa njom, ni na koji način ne garantuju da upotreba ove internet stranice neće biti prekinuta, ili da će biti bez poteškoća u radu. Isto tako rabaho.com nije odgovorna za posledice koje mogu da nastanu upotrebom ove internet stranice, kao ni za tačnost, pouzdanost ili sadržaj bilo koje informacije, usluge ili robe date preko ovih internet stranica.\nOva izjava o odgovornosti se odnosi na sve eventualno nastale štete ili moguće povrede izazvane bilo kakvom greškom, brisanjem, prekidom, računarskim virusom, kvarom, kašnjenjem u radu ili prenosu, prekidom u komunikacionoj liniji, krađom, raskidom ugovora, uništenjem ili neovlašćenim pristupom, promenama ili zloupotrebom zapisa, neprikladnim ponašanjem, nemarom, ili bilo kakvom drugom radnjom. Korisnik je saglasan da rabaho.com nije odgovorna za neprikladno ili protivzakonito ponašanje drugih korisnika ili trećih strana, i da rizik od eventualnih šteta u potpunosti snosi korisnik.\nrabaho.com nije ni u kom slučaju odgovorna za bilo kakvu štetu koja može delimično ili u potpunosti da nastane kao posledica korišćenja, ili zbog nemogućnosti korišćenja internet stranica www.rabaho.com.\nrabaho.com nije odgovorna za bilo kakav sadržaj koji korisnik, pretplatnik, ili neovlašćeni korisnik može da postavi na internet stranice www.rabaho.com. Bilo kakav sadržaj koji nije u skladu sa uslovima korišćenja u svakom trenutku može da bude uklonjen ili promenjen bez posebne najave ili obrazloženja.\nrabaho.com može da u svakom trenutku vrši kontrolu sadržaja na internet stranicama www.rabaho.com, posebno interaktivnog dela, a sa ciljem da osigura poštovanje kako ovih uslova korišćenja tako i poštovanje pozitivnih propisa Republike Srbije. Shodno tome, rabaho.com zadržava pravo da ukloni bilo koji materijal za koji prema sopstvenoj diskrecionoj proceni utvrdi da nije u skladu sa ovde postavljenim uslovima, kao i da ukine lozinke ili korisničke naloge korisnika.\nKorisnik je saglasan sa time da su sve interaktivne opcije, a posebno komunikacija putem privatnih poruka, chat-a ili foruma, ili drugi načini slanja poruka ili međusobne komunikacije javnog karaktera, i nemaju status poverljivih informacija pa, dakle, rabaho.com može da nadzire sadržaj komunikacije korisnika bez njihovog znanja i posebnog odobrenja. Pošto rabaho.com obavezno ne kontroliše ili autorizuje sadržaj poruka ili informacija koje mogu da se nađu na internet stranicama www.rabaho.com, rabaho.com nije odgovoran kako za radnje koje korisnik preduzima u bilo kom delu internet stranica www.rabaho.com, tako i za sadržaj koji bi korisnik mogao da postavi na istima.\nAko korisnik objavljuje komentare, poruke ili druge informacije na internet stranicama www.rabaho.com, smatra se da korisnik daje rabaho.com pravo korišćenja tih komentara, poruka ili informacija u svrhu promocije, oglašavanja, istraživanja tržišta, ili bilo koje druge pravno dozvoljene namene.\nKorisnik izričito izjavljuje da rabaho.com, njene partnere, odgovorne osobe u društvu, zaposlene i agente neće smatrati odgovornima za naknadu eventualne štete i troškova, uključujući i troškove pravnog zastupanja, a koji bi mogli da nastanu korišćenjem internet stranica www.rabaho.com od strane korisnika.\nrabaho.com u svako doba može da raskine poslovni odnos sa bilo kojim svojim korisnikom i ukine mu lozinke ili korisničke naloge. U tom slučaju ne prestaju da važe uslovi koji se odnose na odgovornost i obaveze korisnika. rabaho.com ne garantuje za tačnost, potpunost ili korisnost bilo kog sadržaja na internet stranicama www.rabaho.com postavljenog od strane korisnika, trećih osoba ili neovlašćenih korisnika.\nrabaho.com nije odgovorna za bilo kakav eventualni gubitak ili štetu koja je nastala kao posledica toga da se korisnik oslonio na informacije dobijene na internet stranicama www.rabaho.com .\nrabaho.com se u svakom smislu izričito ograđuje od sadržaja materijala na internet stranicama trećih strana, a na koje bi moglo da se pristupi sa internet stranice www.rabaho.com . U slučaju da korisnik pristupi internet stranicama trećih strana, isti to čini isključivo i samo na ličnu odgovornost, što podrazumeva svako isključenje odgovornosti rabaho.com.\nAko se korisnik registruje/otvori korisnički nalog na internet stranici www.rabaho.com, smatra se da je isti ove Uslove korišćenja pročitao u celini.


Veća kvota za veći dobitak - uključite se u Ligu izuzetnih kvota! - Meridianbet Vesti\nLiga izuzetnih kvota ovog vikenda predstavlja 43 utakmice na koje se možete kladiti i svoj dobar predosećaj pretvoriti u dobitak po uvećanim kvotama!\nNi ovoga puta neće iostati neke od najzanimljivijih utakmica u momentima kada se bliži rasplet u većini evropskih liga.\nNa ostrvu vlada opšta groznica da li će Lester izdržati do kraja, a naredni protivnik je nezgodni Vest Hem. Mihajlović je otišao iz Milana, a novi trener Kristijan Broki prvi ispit ima u Đenovi protiv Sampdorije. Da li će Napoli dovesti u opasnost i drugo mesto? Mančester Siti je prvi put u polufinalu Lige šampiona, ali će ”mamurluk” njegovih fudbalera pokušati da iskoristi Čelzi na Stamford Bridžu. U Briselu se igra belgijski derbi nad derbijima Anderleht – Briž koji može da bude veoma bitan za krajnji plasman u prvenstvu te zemlje.\nOdgovor na pitanje ko je očekivao da će se Lester i Vest Hem na šest kola pre kraja Premijer lige susresti u ovakvim uslovima da su ”lisice” sigurno u Ligi šampiona naredne godine, a da se Vest Hem bori za tu priliku, je u suštini veoma jednostavan i glasi – niko! Da je iko Ranijeriju i Biliću pre početka sezone ponudio ovako nešto, njih dvojica bi možda pomislili da se radi o neslanoj šali. Pa ipak, Lester i Vest Hem se nalaze tu gde su, pred utakmicu na King Pauer stadionu koja može da bude prva od tri pobede koliko je još potrebno domaćem timu da napravi jedno od najvećih iznenađenja u modernom fudbalu!\nInter ne odustaje od Lige šampiona, ali je pitanje da li može da sustigne Romu koja se nalazi na tom dragocenom mestu. Napoli na San Siro stiže oporavljen od serije loših rezultata u februaru koji su ga možda koštali titule, ali sa još živom nadom da će Juventus možda nekim čudom napraviti kiks koji bi završnicu Serije A učinio uzbudljivijom, ali i željom da ne dopusti Romi da mu se isuviše približi. U situaciji kada obe ekipe imaju itekako za čega da se bore očekuje se izvanredna utakmica, koja zaslužuje svoje mesto u Ligi izuzetnih kvota!\nMančester Siti stiže na Stamford Bridž sa sveže izborenim statusom polufinaliste Lige šampiona, što je ”građanima” najveći domet u elitnom takmičenju. Budući da su gosti davno prežalili borbu za titulu, najveći motiv na ovoj utakmici bi mogla da bude osveta za ”petardu” u FA kupu pre nešto manje od dva meseca. Pelegrini ne zna za ligašku pobedu na ovom stadionu, ali to ne treba da ga preterano žalosti, pošto ni mnogi njegovi prethodnici nisu imali priliku da se raduju pobedi nad Čelzijem u Londonu, bar ne ligaškoj. Gus Hidink ima čast da vodi ekipu koja je od Sitija kao domaćin izgubila samo jednom u prethodnih 17 prvenstvenih mečeva! Valjda neće baš on biti taj koji će pokvariti ovaj fantastičan bilans?\nHanover slobodno može da počne da razmišlja o tome kakav će dizajn dresova imati sledeće sezone u Cvajti, pošto su mu preostale samo matematičke šanse za opstanak, ali ako do sada nije uspeo da se predstavi kao ekipa spremna za Bundesligu, teško je zamisliti da će to učiniti baš u petak uveče protiv Menhengladbaha. Doduše, Menhengladbah je bez pobede u gostima još od oktobra i da im nije učinka kod kuće, teško da bi bili u situaciji da se bore za mesto u ligi šampiona.\nUpravo je to najveći motiv ove ekipe koja za Leverkuzenom koji je četvrti zaostaje samo tri boda. Liga izuzetnih kvota je na nerešen ishod na ovom meču ponudila koeficijent čak 4.30! Možda je posle 17 mečeva u kojima nije bilo iksa, vreme da Hanover i Menhengladbah podele bodove!\nTags:Bundesliga, Čelzi, Cvajta, derbi, koeficijent, Lester, Liga izuzetnih kvota, Liga šampiona, Mančester Siti, Premijer Liga, Vest Hem\nBeograd u trku – Maraton


Grupa "D": Kina trojkom do osmine finala, kraj turnira za Portoriko\nKošarkaška reprezentacija Kine ostvarila je podvig i posle tri stratna poraza uspela da se plasirala u drugu fazu Svetskog prvenstva u Japanu. Kinezi su trojkom Vang Šipenga, sekund pre kraja, pobedili Sloveniju - 78:77 i osigurali četvrto mesto u grupi. Jao Ming je ubacio 36 poena, uz 10 skokova, dok se kod Slovenaca istakao Sani Bećirović sa 20 koševa.\nSlovenci su bili vrlo blizu eliminacije, s obzirom da je Portoriko bio blizu trijumfa nad Italijom, ali su "azuri" na kraju ipak trijumfovali - 73:72 i pomogli svojim istočnim susedima. Karlos Arojo imao je priliku da donese trijumf Portoriku, ali je promašio šut za tri poena u poslednjim sekundama. Najefikasniji kod Italijana bili su Roka i Markonato sa po 10 poena. Sa druge strane, Ajuso je ubacio 25 poena, dok su Santjago i Apodaka imali po 12.\nU meču bez značaja, selekcija SAD zabeležila je još jednu ubedljivu pobedu. NBA zvezde selektora Majka Kšiševskog pobedile su Senegal - 103:58, uz dobre partije Krisa Boša (20 poena), Lebrona Džejmsa (17) i Karmela Entonija (12). Sa druge strane, najefikasniji je bio Ndoje sa 25 poena.


EU uvodi posebne poreze na SUV-ove\n15 Okt 2019 - 10:30 Vesti Link\nNapredne države iz zapadnog dela Evrope prepoznaju prave krivce za povećanu emisiju štetnih gasova. Dok brojni inženjeri vode bitku sa ekolozima i pokušavaju da na sve načine učine motore s unutrašnjim sagorevanjem ekološki što prihvatljivijim, na drugoj strani kupoprodajnog procesa postoji ekipa koja veruje da im treba tzv. terenac koji to nije.\nSrećom, čini se da zakonodavci na Zapadu uviđaju da takva egocentrična ekipa nikome ne koristi nego samo čine štetu. Masa vozila nije jedini faktor koji utiče na veću emisiju štetnih gasova, tu je svakako vrsta i snaga motora. Te kategorije su već odavno oporezovane u zavisnosti od toga koliko snage motor razvija i da li zadovoljava ovu ili onu ekološku normu.\nDo sada je masa vozila, koju mnogi povezuju sa bezbednosšću ali i lošijim voznim karakteristikama, bila potpuno zanemarena kategorija koja nije uticala na to koliko ćete dati novca u državnu blagajnu kao znak solidarnosti s jedne strane da bi na putu mogli da budete glavna faca u nezgrapnom urbanom terencu.\nUpravo ti urbani nespretnjakovići čine ogroman deo tržišta putničkih automobila, njih otprilike 25% do 30% se proda od svih putničkih automobila na većini tržišta Evrope. Ako uporedimo SUV-ove sa kompaktnim gradskim automobilima i limuzinama u sličnoj cenovnoj klasi i sa sličnim motorima, primećujemo da SUV-ovi troše više i imaju veću emisiju štetnih gasova. Razlog tome je veća masa vozila ali i loše aerodinamičke karakteristike zbog povišene karoserije.\nNorveška je već uvela porez na „preteška“ vozila a daju popust na vozila mase između 1,300 i 1,400 kilograma. Sledeća na redu je Francuska koja planira da poreski penalizuje kupce vozila težih od 1,300 kilograma. Podsetimo, mase manje od toga se bez problema može naći savremeni gradski kompakt pa čak i manja limuzina ili karavan baziran na kompaktu za one kojima je potrebno više mesta.\nSUV-ovi s druge strane imaju u proseku od 1,500 do 2,500 kilograma, a Francuzi planiraju da naplaćuju 15 evra po svakom kilogramu viška. Tako bi za Škodu Kodiaq 2.0 TDI sa 4×4 pogonom i DSG menjačem, tešku 1,665 kilograma, platili 5,475 evra više, dok bi vas BMW X7 30d xDrive, težak 2,370 kilograma koštao čak 16,050 evra više nego sada!\nčitanja : 945


Milena Rašić: Isplakale smo se za finalem OI, sad idemo na zlato na EP - SportFem\nMilena Rašić: Isplakale smo se za finalem OI, sad idemo na zlato na EP\nOstala su samo tri dana do početka Evropskog prvenstva za odbojkašice, čiji će domaćin biti Bugarska, Rumunija, Hrvatska i naša zemlja u kojoj će se igrati i završnica takmičenja.\nPravi je trenutak da se, bar na neko vreme, arhiviraju Olimpijske igre iz Tokija i da se naše odbojkašice okrenu predstojećem izazovu.\nBlokerka Milena Rašić kaže da joj je teško pala činjenica da najbolja generacija u istoriji srpske ženske odbojke nije stigla do finala OI i da je teško oteti se tom utisku.\n„Mislim da je ova ekipa zaslužila i te kako da se bori za ovo zlato jer verujem da smo se iscrpele, izgorele u želji posle onakve utakmice sa Italijom. Ali prosto nam ništa nije išlo, taj dan šta god da smo probale i uradile dobro, bilo je teško osvojiti poen. Zato sam zaplakalan na kraju. Mnogi su me pitali da li je to zbog kraja reprezentativne karijere. Ali nije, jednostavno se sve skupilo, nisam mogla da zadržim da ne pustim suzu. Opet, u toj borbi za treće mesto i osvajanje bronzane medalje… Uvek te drži taj osećaj u grudima možda si mogao još više na Igrama, a nisi uspeo. Sve se skupilo, eksplozija„, kaže Milena za Sportski žurnal.\nSrpske odbojkašice u grupnoj fazi EP očekuje pet utakmica i to protiv Rusije, Francuske, Azerbejdžana, Belgije i Bosne i Hercegovine. Na selektoru Zoranu Terziću i njegovom stručnom štabu nije samo da devojke psihicki pripreme za još jedno veliko takmičenje u kratkom roku, već i da one budu fizički spremne, zdrave i što je moguće svežije za EP.\nMilena Rašić veruje da stručni štab zna šta mu je činiti.\n„Normalno je da ta forma padne u jednom trenuku i verujem da će na samom početku turnira biti malo teže odigrati utakmice na visokom nivou. Ima ljudi zaduženih za to i sigurna sam da ćemo tu formu dovesti do najvišeg nivoa kada to bude potrebno, tih sto odsto. Grupu fazu da odigramo koliko god je to moguće dobro u ovom trenutku i da se onda fokusiramo na sve što sledi dalje„, objašnjava Milen Rašić.\nSrodni članciEvropsko prvenstvoMilena Rašićodbojkaodbojkaška reprezentacija srbijepopularno\nMaja Ognjenović: Možemo do trećeg evropskog zlata zaredom\nBjanka Buša: Želimo da ispišemo istoriju zajedno s našim navijačima


dss - Stranica 3 od 13 - Dnevni list Danas\nPočetna » dss » Page 3\nJovanović sa Koštunicom o daljim političkim koracima\nPredsedništvo DSS i Politički savet, koji su pre dva dana po prvi put imali zajedničku sednicu zbog važnosti političkog trenutka u Srbiji, razmatrali su političku situaciju i moguće nove načine opozicionog delovanja.\nPiše: M. S. 3. 10. 2018.\nDSS: Prisustvo ROSU očekivano\nPrisustvo jedinica ROSU na severu Kosova i Metohije je logična i očekivana posledica kapitulantske politike predsednika Srbije Aleksandra Vučića i ministra spoljnih poslova Ivice Dačića, kojom su srpske bezbednosne snage, po Briselskom sporazumu, povučene sa Kosova i Metohije, ocenila je danas Demokratskoj stranci Srbije (DSS).\nPiše: Fonet 29. 9. 2018.\nDSS: Brnabić ne pominje Rezoluciju\nDemokratska stranka Srbije (DSS) saopštila je danas da predsednica Vlade Srbije Ana Brnabić pred Generalnom skupštinom Ujedinjenih nacija ni u jednom trenutku nije pomenula Rezoluciju 1244 Saveta bezbednosti UN, niti teritorijalni integritet države koju je predstavljala.\nDSS: Napraviti most a ne gondolu\nDemokratska stranka Srbije izrazila je zabrinutost zbog toga što su na Kalemegdanu počela geološka ispitivanja tla kao deo priprema za gradnju žičare ka Ušću, što pokazuje da gradska vlast, i pored stava struke, ne odustaje od tog megalomanskog projekta.\nDSS: Brnabić stala u zaštitu rijaliti programa i Željka Mitrovića\nDSS: Zaustaviti prodaju PKB\nDemokratska stranka Srbije pozvala je danas vlast u Srbiji da odustane od procesa privatizacije Poljoprivrednog kombinata Beograd (PKB) i da poništi tender na koji se javila samo jedna kompanija iz Ujedinjenih Arapskih Emirata.\nJovanović (DSS): Razgraničenje je Kosovo u UN a Gračanica u drugoj državi\nPredsednik Demokratske stranke Srbije Miloš Jovanović izjavio je večeras da razgraničenje koje predlaže predsednik Aleksandar Vučić znači Kosovo u UN i Gračanica i Pećka patrijaršija u drugoj državi.\nDSS: Vratiti umanjene penzije\nDemokratska stranka Srbije (DSS) ocenila je danas da je Vlada dužna da, pored ukidanja Zakona o privremenom smanjivanju penzija, svim penzionerima vrati celokupan iznos umanjenih penzija, uz pripadajuće kamate.\nPiše: M. S. 11. 9. 2018.\nDSS: Vučić i Vlada da zaštite Gujona\nDemokratska stranka Srbije zahteva od predsednika države Aleksandra Vučića i Vlade da stanu u zaštitu Arno Gujona, koji je zaustavljen na prelazu Merdare, i da zahtevaju od prištinskih vlasti da mu se omogući sloboda kretanja na Kosovu i Metohiji i slobodno bavljenje humanitarnim radom.\nDSS: Vlada Srbije rasprodaje rudno blago\nDemokratska stranka Srbije saopštila je danas da Vlada Srbije rasprodaje stranim kompanijama rudno blago u bescenje i Srbiji nanosi, tokom višedecenijskog perioda eksploatacije ruda, štetu koja se meri stotinama miliona evra.\nDSS: Vlada rudno blago daje u bescenje\nDemokratska stranka Srbije (DSS) optužila je danas Vladu da rasprodaje rudno blago u bescenje i zemlji nanosi štetu koja se meri stotinama miliona evra zbog toga što će strane kompanije više decenija eksploatisati rude.\nSamardžić: Kosovo se od 2008. godine predaje na parče\nAko neko misli da će sa podelom Kosova i takozvanim razgraničenjem stvar da se završi neće, time će još da se pogorša, narod će onda otići za nekoliko nedelja, a crkve će pripasti takozvanom kosovskom kulturnom nasleđu, izjavio je večeras profesor Fakulteta političkih nauka Slobodan Samardžić.\nRašković Ivić: Vučić hoće da učini građane saučesnicima\nPotpredsednica Narodna stranke Sanda Rašković Ivić ocenila je danas da predsednik Srbije Aleksandar Vučić najavom raspisivanja referenduma o Kosovu hoće da učini sve građane saučesnicima u „najvećoj bruki u istoriji Srbije – predaji Kosova“.


Američki i evropski cilj: Jedinstvena BiH u EU i NATO-u | Politika | DW | 30.10.2012\nAmerički i evropski cilj: Jedinstvena BiH u EU i NATO-u\nEU i SAD žele jedinstvenu, stabilnu i multietničku BiH koja će zauzeti mjesto koje joj pripada u evropskim i transatlantskim strukturama, poručile su šefice američke i EU- diplomatije Hillary Clinton i Cathrine Ashton.\nAmerička državna sekretarka Hillary Clinton i visoka predstavnica EU za vanjsku politiku i sigurnost Cathrine Ashton razgovarale su u utorak (30.10.) u Sarajevu sa članovima Predsjedništva BiH. Naglasile su jedinstven stav da BiH ima perspektivu u EU i NATO-u..\n„SAD i EU dijele viziju prosperitetne, stabilne, multietničke i mirne BiH“, rekla je Hillary Clinton nakon razgovora sa članovima Predsjedništva BiH. „Tu smo da podstaknemo sve lidere da pronađu plodno tlo zbog interesa naroda, ali još postoje razlike o pitanju stranačkih odnosa koji koče napredak“, istakla je šefica američke diplomatije. Ona je naglasila da je politički kompromis neophodan, da se daytonski sporazum mora poštivati i da su za reformske procese odgovorni domaći političari.\nVisoka predstavnica EU za vanjsku politiku i sigurnost Ketrin Ešton ponovila je da nema sumnje da je budućnost BiH u EU, te da ova perspektiva ima podršku svih članica EU. „Želimo vidjeti jednistvenu, stabilnu, prosperitetnu i multietničku BiH koja će zauzeti svoju poziciju u evropskim i transatlantskim strukturama. Sve naše članice su ubijeđene da je budućnost BiH u EU“, kazala je Cathrine Ashton. Također je naznačila da je važno prevazići podjele, političko rivalstvo i uske interese. „U suprotnom, BiH će zaostajati za ostalim zemljama u regiji, koje čine veliki napredak u procesu evropskih integracija“, upozorila je Cathrine Ashton\nOdgovornost za euroatlantskeintegracije je na domaćim liderima\nOna je dodala da je prvi prioritet da se ispoštuje odluka Evropskog suda za ljudska prava u slučaju „Sejdić-Finci protiv BiH“, što će omogućiti da EU stavi na snagu Sporazum o stabilizaciji i pridruživanju. Predsjedavajući Predsjedništva BiH Bakir Izetbegović zahvalio je SAD i EU za podršku BiH u unutrašnjim i vanjskim integracijama. „Ova posjeta je jasna i snažna potvrda da su SAD i EU duboko posvećene BiH i da BiH ostaje u fokusu američke i evropske diplomatije“, rekao je Izetbegović. „BiH će u skoroj perspektivi biti članica NATO-a i EU. Hillary Clinton i Cathrine Ashton su istakle da je evropski put realan način za postizanje ekonomskog prosperiteta BiH i regije“, kazao je Izetbegović.\nIzetbegović je dodao kako je pomoć SAD-a i EU neupitna, ali da posao moraju uraditi domaći lideri. „Lideri će to učiniti kada prevaziđu uske interese, izađu iz potrošenih nacionalističkih šablona i kada se okrenu budućnosti i kompromisu“, poručio je Izetbegović. Hillary Clinton i Cathrine Ashton prethodno su razgovarale i sa predstavnicima međunarodne zajednice u BiH, visokim predstavnikom Valentinom Inzkom i šefom Evropske delegacije u ovoj zemlji Peterom Sorensenom. Inzko je naglasio da je BiH postizala „solidan napredak“ u procesu uspostave održivih institucija, te da se napredak opet može nastaviti onda kada „političari koji su okrenuti ka prošlosti“ prestanu s opstrukcijama. Nakon Sarajeva, šefice američke i evropske diplomatije posjetit će Beograd i Prištinu, a potom i Hrvatsku i Albaniju.\nTagovi Clinton i Ashton u Sarajevu


nevjera novac Hodza Tarot Ljubavna sihir sihiri arabic poludi magija Seal drvo ljubavni sihirbaz cini kontakt kalendar daljinu bacanje hours tilsum zapis razdvojiti astrological Grah sunca\nSubject: Vučić: Srbija izdvojila pet miliona eura za Srebrenicu Wed Nov 11, 2015 3:13 pm\nSAHARTV - Srbija će u ponedjeljak opštini Srebrenica uplatiti dva miliona eura za razvoj infrastruture u toj opštini, a ima izdvojenih još tri miliona eura za buduće zajedničke projekte, izjavio je danas premijer Srbije Aleksandar Vučić, javlja Press TV.\nPremijer Srbije je, obraćajući se na investiciono-razvojnoj konferenciji “Srebrenica 2015”, rekao da je Vlada Srbije, na današnjoj sjednici, izdvojila pet miliona eura, odnosno deset miliona konvertibilnih maraka za Srebrenicu i poručio da je to ulog u budućnost. “Srbija gleda u budućnost i mi Srbi želimo najbolje odnose sa Bošnjacima, da gradimo najbolju budućnost, da narednih stotinu godina provedemo u miru, da svima bude bolje, da živimo bolje. Ovo je za nas mali doprinos takvoj zajedničkoj budućnosti i uvjeren sam da će uvijek biti više razloga za radost, sreću i život i da ćemo mnogo više misliti na to, a da nikada nećemo zaboraviti i da ćemo uvijek u mjeri da osudimo ono što je u prošlosti bilo loše”, rekao je Vučić. Kako je objasnio, Srbija je u 2015. godini štedila i ostvarila dobre rezultate, i zajedno sa Entitetom Republikom Srpskom i FBiH želi da oformi zajednički tim koji će raditi na važnim objektima. “Naše kompanije, vaše lokalne kompanije, da rade projekte u visini od tri miliona eura. Taj novac je spreman. Projekte koje imate, želite da uložite u škole, domove zdravlja, imate puteve u koje treba da se uloži… mi smo spremni i taj novac vam stoji na raspolaganju”, rekao je Vučić. On je dodao da svi Srebreničani, bez obzira da li su Bošnjaci ili Srbi, mogu da računaju na više novca i bolji život, prenosi Tanjug. “Uvjeren sam da ćete naći način kako da uložite novac u budućnost, a na našu podršku uvijek možete da računate”, rekao je Vučić. On je istakao da su u Srebrenici na današnjem forumu privrednici iz Srbije koji su zainteresovani za poslovne investicije u BiH. “Srbija je ono malo što je mogla da uradi uradila istinski, punog srca, i mi želimo dobre, iskrene i bratske odnose sa Srebrenicom, kao što Srbi žele sa Bošnjacima”, zaključio je Vučić.


Postoji mogućnost da je Abivaks našao ključ koji će omogućiti da se infektivna bolest sida jednoga dana trajno suzbije, odnosno za "funkcionalno lečenje". To znači da je virus i dalje prisutan u telu obolelog, ali da se primenom određenih lekova trajno sprečava da se bolest razvije.\nIstovremeno, virus se tako brzo menja da nijedan lek do sada nije mogao da drži pod kontrolom njihov broj. Kada se virus tokom terapije "sakrije" u određenim ćelijama u organizmu (krv, ali i creva i delovi mozga) imunološki sistem do sada nije mogao da otkrije neprijatelja. Na taj način, virus je mogao da preživi godinama, kako bi se, nakon ukidanja terapije, munjevitom brzinom ponovo razvio.\n- Trajno izbacivanje virusa iz tela pacijenta, u smislu pravog lečenja, Sveti je Gral u ovoj branši, svi sanjamo o tome - kaže Hartmut Erlih, direktor Abivaksa za "Velt".\n- Time smo daleko premašili očekivanja i nameravamo što pre da istražimo potencijale ove supstance. Ukoliko uspemo da taj rezervoar dodatno ograničimo i odložimo ponovno širenje virusa u krvi posle prestanka terapije, to bi bio ekstremni napredak u pravcu funkcionalnog izlečenja - dodao je on.


Centar za vođenje karijere i savetovanje | Realizovani projekti\nBOŠEnglish\tNaslovnaMisija i ciljeviCiljne grupeAktivnostiPostignućaPublikacijePartneriCGCC TimProjektiAktuelni projektiRealizovani projektiGalerijaArhiva vestiPressKontakt\tRealizovani projekti\nKa boljim praktičnim politikama za kvalitetne programe praksiKroz projekat „Ka boljim praktičnim politikama za kvalitetne programe praksi“ Beogradska otvorena škola nastoji da doprinese smanjenju nezaposlenosti mladih u Srbiji unapređenjem regulatornog okvira za realizaciju programa praksi. Uspostavljanje regulatornog okvira i procedura za kvalitetnu realizaciju programa praksi u skladu je sa reformama sistema obrazovanja koje imaju za cilj usklađivanje obrazovanja i tržišta rada kroz unapređenje praktičnih veština mladih ljudi.\nMUSTRA III – Model usaglašavanja sistema obrazovanja i tržišta rada - Kampanja zagovaranja primene preporuka iz sažetog predloga praktične politike MUSTRA III – Model usaglašavanja sistema obrazovanja i tržišta rada - Kampanja zagovaranja primene preporuka iz sažetog predloga praktične politike BOŠ je kroz svoje brojne prethodne projekte izgradio stabilnu mrežu srednjih (stručnih) škola iz čitave Srbije sa kojima sarađuje, a u aktivnoj komunikaciji sa njima, u odnosu na njihove potrebe i planove, usmerava i razvija svoje projekte. Projekat MUSTRA III nastoji da doprinese unapređenju praktično političkog okvira u oblasti usaglašavanja sistema srednjeg obrazovanja i tržišta rada, a u cilju podizanja zapošljivosti mladih i olakšavanja njihovog prelaska iz sveta obrazovanja u svet rada.\nProjekat se nadovezuje na rezultate prethodna dva projekta, MUSTRA I i MUSTRA II koje je BOŠ realizovao tokom 2013. i 2014. godine.\nZagovaranje za kontinuitet u sprovođenju politike karijernog vođenja u Srbiji – KViS na BIS\nProjekat KViS na BIS ima za cilj podršku unapređenju zapošljivosti mladih i celoživotnog učenja kroz unapređenje održivosti i kvaliteta sistema karijernog vođenja i savetovanja.\nTokom trajanja projekta BOŠ će zagovarati kontinuiranu koordinaciju i sprovođenje politika celoživotnog karijernog vođenja na nacionalnom nivou kroz promovisanje značaja karijernog vođenja i pružanje ekspertske podrške donosiocima odluka u procesu izrade strateških dokumenata.\nPodrška Ministarstvu finansija kroz program radnih praksi\n“Podrška Ministarstvu finansija kroz program radnih praksi“ je projekat koji nakon projekta „Bolja javna uprava kroz program radnih praksi“ nastavlja da se bavi poboljšanjem i jačanjem kapaciteta državnih organa kroz poseban program radnih praksi.\nU okviru projekta će kroz saradnju sa Ministarstvom finansija biti definisane 4 pozicije za praksu i profili poželjnih praktikanata, a zatim će biti odabrana 4 talentovana mlada profesionalca koja svojim znanjem i veštinama mogu da unaprede rad Sektora za finansijski sistem.\nBolja javna uprava kroz program radnih praksi\nNakon uspešno okončanog prvog programa radnih praksi u organima javne uprave, Beogradska otvorena škola nastavlja sa realizacijom projekta „Bolja javna uprava kroz program radnih praksi“. Ovaj projekat se bavi kreiranjem i sprovođenjem posebnog programa radnih praksi namenjenog državnim institucijama u Srbiji.\nProjekat „Bolja javna uprava kroz program radnih praksi“ realizovan je u periodu od decembra 2012. do decembra 2013. godine, a zbog velikog uspeha projekat će se nastaviti i tokom 2014. godine. Od 15 angažovanih praktikanata, njih 4-oro je pronašlo zaposlenje u privatnom ili javnom sektoru tokom trajanja projekta, a 10-oro je produžilo svoju praksu u odabranim institucijama, što govori o značaju radnih praksi za unapređenje zapošljivosti mladih.\nKarijerno vođenje i savetovanje u srednjim školama u Srbiji – snimak stanja i naredni koraci\nOpšti cilj projekta je dalji razvoj sistema karijernog vođenja i savetovanja u srednjim školama radi povećanja zapošljivosti mladih u Srbiji.\nRazvoj karijernog vođenja i savetovanja u srednjim školama u Srbiji identifikovan je kao praznina u celokupnom razvoju sistema karijernog vođenja i savetovanja kod nas, uprkos brojnim projektima realizovanim u ovoj oblasti. Sa ciljem da se odgovori na pitanje o tačnom stepenu zastupljenosti karijernog vođenja i savetovanja u srednjim školama u Srbiji BOŠ će organizovati Istraživanje o karijernom vođenju i savetovanju u srednjim školama u Srbiji. Pročitaj više\nKarijera po meri mladih\nOvaj projekat ima za cilj da doprinese lokalnom ekonomskom razvoju i povećanju zapošljivosti mladih, unapređenju efektivne saradnje partnera i zainteresovanih strana u oblasti obrazovanja, privrede i omladinske politike. Projekat nastoji da unapredi dijalog između preduzeća i stručnih škola u Prijepolju, Vranju i Subotici, kao i kapacitete škola da privuku više učenika i doprinesu ponudi radne snage u skladu sa potrebama lokalne i regionalne privrede, i efikasnije pripreme mlade za upravljanje karijerom i zapošljavanje. Predviđene projektne akivnosti uključuju treninge, izradu i primenu marketinških planova, konsultativne sastanke i radionice sa predstavnicima škola, kancelarija za mlade, poslodavaca i privrednika, izradu analize za bolje usaglašavanje potreba tržišta rada i obrazovne ponude, organizovanje radionica za razvoj karijere i informisanje mladih, promotivne događaje i aktivnosti, itd.


NBA: Igrači suočeni sa smanjenjem plata - Vijesti.me\nNBA: Igrači suočeni sa smanjenjem plata\nESPN je objavio kako bi se trebale isplatiti sljedeće rate iz ugovora igračima, a koje na naplatu stižu 1. aprila, ali da su naredne isplate predviđene za 15. april upitne Edit\n957 pregleda 1 komentar(a)\nAdam Silver (Foto: AP)\nVijesti Sport 21. mart 2020, 12:22\nIgrači NBA lige suočeni su sa smanjivanjem plata zbog pandemije koronavirusa.\nESPN je objavio kako bi se trebale isplatiti sljedeće rate iz ugovora igračima, a koje na naplatu stižu 1. aprila, ali da su naredne isplate predviđene za 15. april upitne.\nPrekid takmičenja uzrokovan koronavirusom mogao bi da natjera vođstvo lige da aktivira klauzulu iz kolektivnog ugovora u kojoj se klubovima dopušta smanjenje plata igračima u slučaju "katastrofalnih okolnosti" koje podrazumijevaju rat, prirodne katastrofe i epidemije/pandemije.\nEkipe su do prekida sezone odigrale između 63 i 67 od predviđenih 82 utakmice (77 do 82 posto rasporeda), a nakon što im se isplate naredne rate iz ugovora igračima će biti plaćeno oko 90 posto iznosa za ovu sezonu.\nNakon što je sezona prekinuta, komesar lige Adam Silver izjavio je kako će prekid trajati najmanje 30 dana, ali sve je izvjesnije kako neće biti nastavka makar prije sredine maja. Tako dugačak prekid, a samim i time i mnogo kasniji završetak sezone mogao bi imati uticaj i na sljedeću sezonu koja bi se mogla igrati od decembra ove godine do avgusta sljedeće, a ne od oktobra do juna kao što je uobičajeno.


Samoodbrana za Dame u emisiji Biljana za Vas\nIKS-D instruktorski tim Milica Halilović i Igor Sučević su se rado odazvali na poziv ekipe popularne autorske ženske emisije: "Biljana za Vas", novinarke Biljane Obradović, da urade prilog o samoodbrani namenjenoj damama. Iskoristili smo poslednje sunčane dane da prilog uradimo na "Beogradskom moru" - Adi Ciganliji. Ideja je bila da se predstave principi i tehnike samoodbrane za žene kroz primere situacija u kojima se devojke i žene mogu naći u letnjem periodu.\nPripremili smo tri primera realnih situacija u kojima se pripadnice lepšeg pola mogu naći, i gde im može zatrebati poznavanje samoodbrane.\nU prvom primeru devojka je džogirala na usamljenoj stazi, sa slušalicama mp3 plejera na ušima, tako da nije bila u potpunosti svesna svih detalja u svojoj okolini, što je omogućilo seksualnom predatoru da joj se prikrade i napadne je.\nU drugom primeru rađenom na plaži, naša junakinja nije dovoljno ozbiljno shvatila neukusno dobacivanje dokonog siledžije, i nije se odmah udaljila, nego je legla u ležaljku relativno nedaleko od njega, tako mu pružajući priliku da je napadne.......\nU trećem primeru smo obradili veoma čestu situaciju koja se redovno odigrava u našim kafićima, klubovima i diskotekama. To je pripiti, nasrtljivi perverznjak, koji ne razume reč NE! Kako se izvući iz ove, a i iz predhodne dve situacije pogledajte ovde. U ovim situacionim primerima smo prikazali kako se može upotrebiti pravo, nesmrtonosno oružje - biber sprej, ali što je još važnije i improvizovano oružje (koje dame imaju sa sobom ili na sebi), poput drvenih nanula, peškira za plažu i čaše sa pićem u restoranu.\nInstruktorka samoodbrane za žene Milica Halilović je takođe dala iscrpan intervju, gde je pobliže objasnila osnovne principe našeg programa ženske samoodbrane i dala neke korisne savete damama kako da izbegnu da budu u situaciji da im samoodbrana zatreba - prevencija na prvom mestu!\nIKS-D tim se zahvaljuje Biljani Obradović, novinarki Milici Šćepanović i celokupnoj ekipi emisije Biljana za Vas. Posebno želimo da se zahvalimo "siledžijama i manijacima" koji su glumili u situacionim primerima, našim prijateljima, a to su: Miro Gačnik, Predrag Mitrović i Branislav Slavnić.\nEmisija Biljana za Vas se emituje na desetak kanala, tako da je publika imala više prilika da vidi ovaj, po našem mišljenju koristan prilog o prevenciji i samoodbrani za žene.


Jedan nezgodan pokret bio je dovoljan da u 5. minutu meča sa Spartakom Nemanja Pejčinović zatraži prinudnu izmenu. Iako je izašao sa terena uz pomoć medicinskog osoblja i stadion napustio sa štakama, Pejčinović nije onolko ozbiljno povređen koliko se mislilo. U pitanju je ruptura zadnje lože koja će iskusnog defanzivca odvojiti sa terena naredne tri nedelje.\nFoto: FK Voždovac / Twitter\nOno što je dodatno bacilo senku na sumorni vikend "zmajeva" jeste povreda Nemanje Vučića, za koju se ispostavilo da je ozbiljnije prirode. Naime, dodatni lekarski pregledi pokazali su da je u pitanju povreda kolena koja će zahtevati i operativni tretman, te će se Vučić opet na terenu naći kroz nekoliko meseci, tako da je ova sezona za njega završena.\n"Zmajevi" trenutno drže sedmu poziciju na tabeli Superlige Srbije, što je mesto koje vodi u plej-of. Izazovi na tom putu se nastavljaju već u sredu utakmicom protiv ekipe Čukaričkog na Banovom Brdu.


Pozajmica - Blic Online\nVlada Republike Srpske traži POZAMICU od 36 miliona KM\nVlada Republike Srpske raspisala je javni poziv za upis i uplatu 31. emisije obveznica Republike Srpske.\n"JEDAN OD NAJSRAMOTNIJIH ČINOVA" Tenzije između Italije i Francuske se NE SMIRUJU, sada su u fokusu sukoba dela Da Vinčija\nItalijanska populistička vlada podigla je tenzije sa Francuskom, otkazivanjem prethodno dogovorene pozajmice slika Leonarda da Vinčija Luvru za veliku izložbu 2019. godine.\n“Autoputevi Republike Srpske” dobili POZAJMICU od Vlade: Rata za puteve plaćena IZ BUDŽETA\nPoreski obveznici su direktno iz budžeta RS platili ratu kredita od 11,9 miliona evra jer se “Autoputevima Republike Srpske” blokiran novac koji su vozači platili po osnovu akciza.\nPUTIN OTVORIO DUŠU "Moji roditelji su nekad morali da pozajmljuju novac, najteže sam se navikao na ŠMINKANJE"\nRuski predsednik Vladimir Putin izjavio je danas da su, pre 50 godina, njegovi roditelji morali ponekad da pozajmljuju novac od drugih ljudi, ali da su ipak mogli da sebi priušte televizor, na kojem su gledali hokejaške utakmice u kojima je učestvovao sovjetski tim.\nSavanović: Vlada Srpske uplatila pozajmicu ŽRS\nVlada Republike Srpske uplatila je danas ugovorenu pozajmicu od 3.800.000 KM "Železnicama Republike Srpske" /ŽRS/, kojima će biti isplaćene zaostale plate radnicima koji su stekli pravo na penzionisanje ili na otpremninu, rekao je generalni direktor ŽRS Dragan Savanović.\nPOZAJMICA ZA REFORME Francuska daje Iraku 430 miliona evra\nFrancuska će pozajmiti 430 miliona evra Iraku, čija ekonomija je oslabljena niskim cenama nafte i borbom protiv džihadista, saopštilo je danas francusko Ministarstvo spoljnih poslova.\nGradsko saobraćajno preduzeće "Beograd" pozajmilo je proteklih godina blizu milijardu dinara, a među poveriocima su "Gradske pijace" i "Beogradske elektrane".\nU ZAČARANOM KRUGU Građani Srpske spas traže u SKUPIM KREDITIMA\nKoliko je velika kriza u Republici Srpskoj pokazuje podatak da je povećan nivo zaduženosti građana kod mikrokreditnih organizacija, dok je kreditiranje banaka u padu.\nStrpljenje se isplatilo: ''Zlatni orlić'' iz Banjaluke igra u odličnoj formi\nBilo je teških trenutaka, jer sam u Reus došao da igram, dugo sam čekao na šansu, a na kraju se sve isplatilo, kaže Srđan Babić.\nSrbi sve češće uzimaju elektronske kredite: Brže ih dobiješ i kamata je niža\nNeke od vodećih banaka u Srbiji svojim nude gotovinske kredite za koje se zahtev može podneti putem interneta, odnosno veb aplikacije banke. Na ovaj način skraćuje se vreme odlaska u banku ali i dobija se niža kamatna stopa u pojedinim bankama. U pojedinim bankama su potvrdili "Blicu" da je interesovanje građana za ovom vrstom podnošenja zahteva za kredit višestruko premašilo njihova očekivanja.\nMalo ko u Srbiji danas nema dozvoljeni minus. Ali kad bi građani razmislili koliko daju samo za korišćenje te pozajmice, našli bi neku drugu bankarsku pozajmicu da se reše tog kazamata.\nAleksandar Subić, fudbaler “Partizana” odlazi na jednogodišnju pozajmicu u “Slobodu” iz Tuzle.\nAlbanska energetska kompanija dobila zajam od EBRD\nEvropska banka za obnovu i razvoj (EBRD) obezbedila je albanskoj Elektroenrgetskoj korporaciji zajam od 218 miliona evra za otplatu dugova.


14.000 poziva Nacionalnom kontakt centru za bezbednost dece na internetu za tri godine od osnivanja\nMar 2, 2020 deca na Internetu\nDržavna sekretarka u Ministarstvu trgovine, turizma i telekomunikacija Tatjana Matić, na svečanosti povodom obeležavanja tri godine Nacionalnog kontakt centra za bezbednost dece na internetu saopštila je da je taj Centar do sada primio više od 14.000 poziva, onlajn upita i prijava i organizovao 385 predavanja za skoro četiri i po hiljade učenika i pet hiljada roditelja.\nOna je navela da je najveći broj prijava onlajn ugrožavanja dece u oblasti visokotehnološkog kriminala i tiče se napada predatora i zloupotrebe ličnih podataka, zbog čega je posebno apelovala na decu za koju su ovom prilikom bila održana predavanja o onlajn zaštiti, da ne prihvataju komunikaciju sa nepoznatim osobama putem interneta i da ne dele svoje lične podatke i fotografije.\n„Naša deca su, na žalost, na prvom mestu u Evropi prema procentu onih koji idu na sastanke sa osobama koje su upoznali na društvenim mrežama, i inače prednjače po korišćenju interneta i posebno društvenih mreža. Većina dece u Srbiji, 86%, koristi internet svakodnevno, a više od 30% prijavljuje onlajn uznemiravanje. Zbog toga je neophodno da ih zaštitimo od potencijalnih opasnosti kojih je u digitalnom okruženju sve više, uključujući i vršnjačko nasilje, takozvane igre izazova i stvaranje zavisnosti od interneta“, poručila je Matić.\n„Ključna su prevencija i edukacija i to ne samo najmlađih korisnika, već i njihovih roditelja, staratelja i nastavnika, i u tom smislu Nacionalni kontakt centar će nastaviti da razvija svoje edukativne aktivnosti i saradnju sa drugim institucijama i nevladinim sektorom, bez kojih ne bismo uspeli da podignemo svest o potrebi za jačanjem digitalne bezbednosti i pismenosti najmlađih“, istakla je Matić.\nNa svečanom otvaranju programa u Ustanovi kulture „Parobrod“ u Beogradu govorila je i državna sekretarka u Ministarstvu za rad, zapošljavanje, boračka i socijalna pitanja dr Stana Božović, koja je najavila usvajanje Nacionalne strategije za prevenciju i zaštitu dece od nasilja, kao i novi Zakon o pravima dece.\nDirektorka Unicefa u Srbiji Ređina de Dominićis istakla je značaj zaštite dece od digitalnog nasilja na globalnom planu i izrazila podršku aktivnostima Vlade Srbije i Ministarstvu trgovine, turizma i telekomunikacija u ovoj oblasti.\nU okviru programa za učenike OŠ „Mihailo Petrović Alas“ u Beogradu održana je prezentacija Nacionalnog kontakt centra za bezbednost dece na internetu, kao i predavanje Tatjane Đurašković, potpukovnice policije i šefice Odseka za suzbijanje nedozvoljenih i štetnih sadržaja na internetu u Odeljenju za suzbijanje visokotehnološkog kriminala u Ministarstvu unutrašnjih poslova.\nAktivnosti i programe na planu zaštite dece na internetu predstavili su i partneri Ministarstva trgovine, turizma i telekomunikacija: Ministarstvo prosvete, nauke i tehnološkog razvoja, Šer fondacija, Unitas Fond, organizacija Save the children i Crveni krst Srbije.\nNacionalni kontakt centra za bezbednost dece na internetu osnovan je 27. februara 2017. godine pri Ministarstvu trgovine, turizma i telekomunikacija, na osnovu Uredbe za bezbednost i zaštitu dece prilikom korišćenja informaciono komunikacionih tehnologija koju je Vlada Srbija usvojila na predlog tog Ministarstva.\nCentar pruža savete i informacije o onlajn zaštiti najmlađih i prima prijave ugrožavanja bezbednosti dece i mladih na internetu, putem besplatnog poziva na broj telefona 19833, digitalne platforme „Pametno i bezbedno“ i društvenih mreža, kao i putem prezentacija koje organizuje u školama u Srbiji.


Vašington post: Srbija uvjerava Zapad u evropske vrijednosti dok prikriva porast autoritarizma - Moja Hercegovina\nPočetna / Vašington post: Srbija uvjerava Zapad u evropske vrijednosti dok prikriva porast autoritarizma\n27. 06. 2017. 10:32\nVašington post je, povodom odluke predsjednika Srbije Aleksandra Vučića da imenuje Anu Brnabić za mandatarku za sastav nove vlade, konstatovao da su Vučićevu odluku odmah pozdravili zapadni mediji i međunarodne diplomate, ali da su pojedini posmatrači bili skeptični.\n,,Oni kažu da Srbija pokušava da ponovo uvjeri Zapad da podržava evropske vrijednosti, dok prikriva trend porasta autoritarizma”, navodi se u tekstu koji je za “Vašington post” napisala Valeri Hopkins, za koju se navodi da je iz BIRN-a.\nPodsjećajući da su se mnogi u SNS i vladajućoj koaliciji žalili zbog izbora Brnabić, list navodi da je Vučić ipak izgleda uspio da obezbijedi podršku za njen izbor, ali tvrdi da su uveliko prisutne sumnje o tome koliko će ona zapravo moći da postigne. Autor teksta elaborira tezu, koja se često uzima kao objašnjenje Vučićevog izbora Brnabić, da srpski predsjednik podriva demokratske institucije da bi ostao na vlasti, a istovremeno pokušava da priključi zemlju EU.\nU tome, kaže autorka, može da uspije samo ukoliko ubijedi Brisel da je pouzdani liberalni demokrata, koji poštuje raznolikost i cijeni toleranciju. Šta onda raditi, pita Hopkins i odgovara – imenujete mladu ženu obrazovanu na Zapadu za premijera.\n,,To je, u svakom slučaju, ono što je Aleksandar Vučić uradio. Sada je pitanje da li će iko to imenovanje shvatiti ozbiljno”, navodi se u tekstu.\nList, uz podsjećanje da Brnabić nije pripadnik nijedne partije, a da je politikom počela da se bavi prošle godine kada je postala ministar javne uprave i lokalne samouprave, citira Koena Slotmakersa, sa Univerziteta Kvin Meri u Londonu, koji imenovanje Brnabić tumači iz tog ugla.\n,,Imenovanje Brnabić za premijera je pokušaj da se umiri Zapad i da se da argument za evropske komesare, kancelare i diplomate da on ne može biti zapravo tako loš, ukoliko za premijera imenuje ženu koja je gej”, smatra Slotmakers.\nImajući u vidu slabost opozicije, dodaje “Vašington post”, evrokrate vide Vučića kao najvažnijeg političara u Srbiji i pretpostavljaju da je on ključ za održavanje mira u nestabilnom regionu. Kako dodaje, mnogi evropski političari vjeruju da su bivši nacionalisti jedini lideri na Balkanu koji mogu da sprovedu neophodne reforme kako bi uveli svoje zemlje u EU.\nU slučaju Srbije, tvrdi “Vašington post”, evropski lideri daju prioritet “delikatnim pregovorima sa Kosovom”, kao i nastojanju da natjeraju Beograd da se se pridruži tekućim naporima da se proveri rastući regionalni uticaj Rusije. “Ali ova strategija oslanjanja na jednu osobu nosi rizik od dugoročnog nanošenja štete demokratiji i čini da oni, koji su inače za EU, počinju da okreću leđa bloku”, tvrdi američki medij.\nanaliza vasington posta\nporast autoritarizma u Srbiji


Abazović: Nije nemoguće da ćemo imati novog premijera - Izazov\nAbazović: Nije nemoguće da ćemo imati novog premijera\nRadio-televizija Srbije\t 9. septembra 2021. 22:31\nIstakao je da su postojala dva scenarija do ponoći između subote i nedelje.\n"Prvi je podrazumevao da 300-400 ljudi, među kojima i štićene ličnosti da budu u Cetinjskom manastiru i scenario broj dva da im policija kaže da nema uslova za to. Ja sam zastupao da se ustoličenje održi, ali ne po svaku cenu", kazao je Abazović za TV Vijesti.\nDodao je da je "bilo pretnji" da će crkva opet pokrenuti litije u znak protesta ukoliko im se ne omogući pravo na ustoličenje.\n"Lako je sa Fejsbuka praviti se general. Da smo imali mrtvog patrijarha, da smo brojali ranjene, pitali bi me je li bila ispravna odluka ovakva ili onakva. Zato ja stajem iza odluke ministra MUP-a. Ministar unutrašnjih poslova na osnovu procene Agencije za nacionalnu bezbednost i Uprave policije nije želeo ljude da dovodi u rizik i zbog toga ne treba da snosi odgovornost", dodao je Abazović.\n"Nije nemoguće da nećemo imati novog ministra MUP-a, ali nije nemoguće i da ćemo imati novog premijera. Ja ću nakon toga oboriti Vladu, prestaću da dajem podršku Vladi ukoliko smatram da čine nešto što je nepravedno", poručio je Abazović.\nKaže da je obećao građanima da mafija više neće vladati državom, kao i da su sve grupacije mafije napadnute.\n"Sve stvari koje su se dešavale, za koje sam mislio da su pravedne i iza kojih stojim, kao i za dešavanja na Cetinju, za sve što mislim da je pravda ću stati iza toga, bez obzira na bilo koju cenu. Iza stvari koje su nepravedne neću stati. Ali ovo je sada počelo da bude indikativno, ako neko misli da policijom Crne Gore treba upravljati iz Beograda – to se neće desiti. Ne preko mojih leđa", rekao je, između ostalog, Abazović.\nPotpredsednik Vlade je rekao da je prvobitni zahtev crkve bio da će tokom ustoličenja na Cetinju biti svenarodni sabor, ali je nakon više razgovora i objašnjavanja ukupne klime, Mitropolija cnogorsko-primorska prihvatila korekciju.\n"Došli smo u situaciju da 300, 400 ljudi u konvoju odvedemo na Cetinje i omogućimo da se bezbedno vrate. Stvari su se zakomplikovale jer je Cetinje zabarakadirano 4. septembra", naglasio je Abazović.\nUkazao je da su demokrate sprečile da se formira Tužilački savet i da snose deo odgovornosti, navodeći da su znali da će ustoličenje, potencijalno kritičan događaj, biti 5. septembra.\nVicepremijer je odgovarajući na pitanje novinara TV Vijesti zašto je policija dozvolila podizanje barikada rekao da se policija odlučila da veće snage koncentrišu oko Cetinjskog manastira.\n"Taktički je zauzela posed u petak u jutarnjim časovima. Već su se u subotu ujutru desili prvi incidenti. Sa ovog aspekta to je bila dobra procena", navodi Abazović.\nAbazović je naveo da se protiv 68 osoba vode postupci zbog aktivnog pružanja otpora i dešavanja na barikadama.


Trebinjski veterani - Poziv Vladi da zajedno definišu zahtjeve | Trebinje Live\nTrebinjski veterani - Poziv Vladi da zajedno definišu zahtjeve\nGradski odbor "Veterana" Trebinje pozvao je Vladu Republike Srpske da organizuje sastanak sa svih osam udruženja proisteklih iz odbrambeno-otadžbinskog rata da bi zajedno definisali zahtjeve za poboljšanje ekonomsko-socijalnog položaja boračke populacije.\nPredsjednik trebinjskog odbora "Veterana" Žarko Kučinar rekao je novinarima da je jedan od zahtjeva da se nezaposlenim borcima obezbijedi mjesečna naknada od 100 KM, u novcu ili putem subvencija.\nOn je dodao da veterani traže da se uplatom staža omogući odlazak u penziju za oko 3.500 boraca kojima nedostaju tri godine osiguranja, kao i da se omogući pravo na socijalnu penziju za borce sa 65 godina bez obzira na staž osiguranja, kao i mjesečni borački dodatak, nezavisno od godina starosti.\nVeterani su zatražili da oni koji su nezaposleni budu oslobođeni partipacije za zdravstvene usluge, odnosno da za borce koji rade participacija bude umanjena za 50 odsto.\nKučinar je napomenuo da "Veterani" ne odustaju ni od strateških ciljeva, kao što su izrada novog registra boraca, da Ustavom Republike Srpske bude definisano "pravo na socijalnu i časnu sigurnost" boračkih kategorija, kao i da bude donesen novi Zakon o pravima boraca i njihovih porodica.


Denis Zvizdić sa ambasadorima zemalja članica EU – Fokus.ba\nDenis Zvizdić sa ambasadorima zemalja članica EU\nPredsjedavajući Vijeća ministara Bosne i Hercegovine Denis Zvizdić održao je u Briselu sastanak sa ambasadorima, šefovima Misija pri Evropskoj uniji zemalja članica EU (COREPER II).\nCoreper II (Committee of the Permanent Representatives of the Governments of the Member States to the European Union) je osnovno tijelo Vijeća Evropske unije koje priprema sjednice Vijeća za opće poslove EU (GAC i FAC) i u tom smislu ima ključnu ulogu u formiranju mišljenja i zaključaka Vijeća, koje je nadležno za razmatranje aplikacije BiH u članstvu u EU i slanja zahtjeva prema EK da pripremi i dostavi upitnik.\nZvizdić je prezentirao rezultate koje je Bosna i Hercegovina postigla u proteklom periodu i izrazio uvjerenje da će rad i postignuti napredak biti prepoznati time što će Vijeće u što skorijem roku uvrstiti zahtjev BiH za članstvo u EU na dnevni red.\nIstaknuo je da je upravo članstvo u EU pokretačka snaga započetih reformi i svaki naredni iskorak na evropskom putu snažan vjetar u jedra nastavku reformskih procesa. Naglasio je da su u BiH svi svjesni obaveza i posla koji stoji pred BiH te da se na upitnik ne gleda kao na nagradu već kao na podstrek za daljnje ubrzanje euroatlantskog puta, saopćeno je iz Vijeća ministara BiH.\nOn je upoznao ambasadore i da je BiH u procesu pregovora sa EU o prilagođavanju Sporazuma o stabilizaciji i pridruživanju ulasku Hrvatske u EU, što je jedan od ključnih uvjeta za nastavak EU integracija. Rekao je da su održana već tri sastanka pregovaračkih timova s ciljem pronalaženja zadovoljavajućeg rješenja i izrazio optimizam da će taj proces biti završen u što skorijem roku.\nPredsjedavajući Vijeća ministara BiH je rekao da je pored evropskih integracija BiH fokusirana i na ekonomske reforme kako bi se poboljšao životni standard građana, te sektor sigurnosti, vladavinu prava i borbu protiv terorizma. Kao jedan od ključnih vanjskopolitičkih prioriteta Zvizdić je istaknuo i aktivaciju Akcionog plana za članstvo u NATO savezu (MAP).\n“Sva ova pitanja su nezaobilazna za stvaranje stabilne, održive i prosperitetne Bosne i Hercegovine. Svjesni svih izazova koji stoje pred nama, istrajni smo da sve svoje napore nastavimo ulagati da bismo vidjeli konkretan napredak u svim navedenim oblastima”, kazao je Zvizdić na sastanku s ambasadorima zemalja članica EU u Briselu.\nSastanak sa ambasadorima zemalja članica u Misiji BiH pri EU, gdje je predsjedavajući Zvizdić odgovarao i na pitanja ambasadora, moderirala je šefica Misije BiH pri EU, ambasadorica Lidija Topić.\nZvizdić i Zaev položili vijenac na spomen-obilježju Borisu Trajkovskom\nZvizdić uputio telegram saučešća francuskom premijeru\nZvizdić na sastanku holandske Konstituence MMF-a i Svjetske banke\nJoš jednom ću ponoviti da se radi o evropskoj perspektivi obje zemlje, a obavezujući pravni dogovor između njih je ključan za evropsku...\nIzbori će se održati od 23. do 26. maja, a većina građana i građanki iz 28 zemalja članica Evropske unije glasat će...\nBritanija u ćorsokaku\nJoš je nepoznato kada će i da li će zaista Velika Britanija napustiti EU, skoro tri godine nakon referenduma na kojem su...\nWigemark: Biti Evropljanin znači prihvatiti razlike i biti tolerantan (FOTO)


Saudijska Arabija: Veća kontrola humanitarnih organizacija - 2004-06-02\n02 juni, 2004\nSaudijska Arabija kaže da su njene snage sigurnosti opkolile i ubile dvojicu militanata osumnjičenih u vezi krize sa taocima u luci Khobar u kojoj su 22 radnika u naftnoj industriji ostali mrtvi.\nU saopćenju Ministarstva unutarnjih poslova se kaže da jedan od osumnjičenih bio prerušen u ženu, kada je opkoljen na ulici i ubijen nakon što je počeo pucati na policajce i bacati granate.\nU odvojenom incidentu, saopćeno je iz američke ambasade, neidentificirani militanti su u Riyadu danas otvorili vatru na dva vozila sa američkim vojnim osobljem. Pri tome je vozač saudijac lakše ranjen.\nU isto vrijeme, danas je u Saudijskoj ambasadi u Washingtonu, zvaničnik ambasade Adel al-Jubeir rekao kako će Saudijska Arabija sve privatne dobrotvorne organizacije koja šalju novac u inostranstvo okupiti u jedinstvenu organizaciju kroz koju će jedino ići novac za dobrotvorne svrhe izvan Saudijske Arabije. On je rekao da će postojati jedinstvena pravila raspodjele pomoći što će omogućiti bolju kontrolu i transparentnost dobrotvornih fondova.\nJedna od rasformiranih dobrotvornih organizacija je i kontroverzna Al-Haramain fondacija koja je optužena za finansiranje terorističkih aktivnosti. Gospodin al-Jubeir, koji je naglasio da je dobročinstvo jedan od stubova Islama, procjenjuje da privatne dobortvorne organizacije doniraju 100 miliona dolara godišnje, te da je samo mali dio tih sredstava usmjeravan u pogrešnom pravcu i zloupotrebljen od ilegalnih grupa.


Sportske.net - Zvezdino nesuđeno pojačanje 6 meseci van fudbala!\nZvezdino nesuđeno pojačanje 6 meseci van fudbala!\nMomak kome se zimus izjalovio transfer u Crvenu zvezdu doživeo je ogroman peh po povratku u Sutjesku. Zbog udaranja protivničkog igrača i sudije Vladimir Jovović suspendovan je na šest meseci.\nCrnogorski reprezentativac i prvotimac Sutjeske Vladimir Jovović dospeo je u žižu interesovanja ljubitelja fudbala u Srbiji nakon što ga je Crvena zvezda označila kao potencijalno pojačanje.\nSećate se da je pre svega mesec dana mladi krilni fudbaler trebalo da potiše ugovor sa šampionom Srbije ali je Sutjeska u poslednjem trenutku stopirala transfer i sprečila Vladimira Jovovića da karijeru nastavi na "Marakani".\nTalentovani mladić vratio se u matični klub za koji je nastupio i u derbiju 18. kola Prve crnogorske fudbalske lige sa Budućnošću koji će pamtiti za ceo život.\nVladimir Jovović isključen je na pomenutoj utakmici, koju je Sutjeska izgubila rezultatom 0:3, zbog udaranja protivničkog igrača i fizičkog napada na sudiju. Prvobitno mu je izrečena zabrana igranja na tri utakmice a potom je Disciplinska komisija FS CG izrekla suspenziju u trajanju od 6 meseci!\n"Igraču Sutjeske Vladimiru Jovoviću izrečena je jedinstvena disciplinska mera zabrana igranja u trajanju od šest meseci zbog udaranja protivničkog igrača zatvorenom šakom u predelu glave i leđa i fizičkog napada na zvaničnika utakmice Miloša Novovića na utakmici 18. kola Telekom 1. CFL odigrane između Sutjeske i Budućnosti" stoji u obrazloženju odluke.\nTo znači da će Vladimir Jovović propustiti prolećni deo sezone a ukolino ne bude nekakve žalbe na odluku i preinačenja iste krilni fudbaler na terenu će se naći tek krajem avgusta.\nJeste da je udario sudiju, ali on je buducnost CG fudbala, i mislim da je prestrogo kaznjen.


Ministar Radulović najavio povlačenje više ambasadora – Portal Berane\nMinistar Radulović najavio…\nMinistar Radulović najavio povlačenje više ambasadora\nMinistar vanjskih poslova Đorđe Radulović najavio je da će MVP povući više amabasadora, o čemu će odluku donijeti već na nekoj od narednih sjednica Vlade, prenosi CDM.\nNa listi će se najvjerovatnije naći ambasador Crne Gore u Srbiji Tarzan Milošević , ambasador u BiH Obrad Mišo Stanišić , ambsador u Hrvatskoj Boro Vučinić .\nNa listi onih koji će se gotovo izvjesno naći na listi ambasadora koji će biti opozvani biće i bivša ministarka nauke Sanja Vlahović koja službuje u Italiji, bivši ministar zdravlja Budimir Šegrt koji diplomatsku misiju obavlja u Poljskoj, ambasador Crne Gore na Kosovu Ferhat Dinoša, bivši savjetnici premijera u prethodnoj vladi Aleksandar Eraković (Španija) i Vladimir Beratović (Velika Britanija).\nBiće zanimljiv odnos ministra Radulovića prema bivšem kolegi iz nekadašnjeg Ministarstva vanjskih poslova i evropskih integracija, a kasnije savjetnika predsjednika Skupštine, Periši Kastratoviću, koji misiju obavlja u Turskoj. Takođe, biće interesantan i njegov odnos prema bivšem ministru vanjsih poslova Miodragu Vlahoviću koji je trenutno ambasador Crne Gore pri Svetoj Stolici.\nOpoziv će najvjerovatnije dobiti i ambador u Sloveniji Vujica Lazović, funkcioner SD-a, a posebno će interesantan biti odnos Radulovića prema nekadašnjem, ne tako davnom, direktno nadređenom ambasadoru Goranu Poleksiću koji službuje u Rumuniji.\nNajvjerovatnije na “meti” ministru Raduloviću biće i nekadašnji predsjednik Pozitivne Crne Gore, aktuelni ambasador u Kini Darko Pajović, čija je partija glasajući za tadašnju vladu pomogla učlanjenju Crne Gore u NATO-u. Da li će upravo “na krilima” tih zasluga Pajovića opoziva sačuvati ambasadori država članica Alijanse ili će ministar Radulović zajedno sa nekadašnjim partijskim drugom ovog ambasadora, Dritanom Abazovićem njegovo povlačenje morati da objašnjavaju u ambasadama SAD-a, Francuske, Njemačke, Velike Britanije i dugih moćnih saveznika Crne Gore ostaje da se vidi, prenosi CDM.\nTags: AmbasadorĐorđe Radulović\nRadna grupa za izbornu reformu zove Sekulovića...\nĐukanović sa Pahorom: Ubijeđen sam da će...